13 февраль, 2020, 10:23\nТеглар:Элдор Шомуродов | Одил Аҳмедов | Сардор Рашидов | Виталий Денисов | Ҳусниддин Ғофуров | Темурхўжа Абдухолиқов | Баҳодир Насимов | Португалия | Россия | Украина | Италия | Чехия | Словакия\nЕвропа ҳавосини кўрган ўзбек футболчилари!\nЕвропа қитъасида Осиёдан футболчилар бориши сўнгги йилларда анчагина ўсиб бораяпти.\n"Тоттенхэм"да Сон Хён Мин каби футболчи жаҳон футболига ўз иқтидорини жуда юқори савияда намойиш этиб бермоқда. Шу қаторда, футболи биринчи ўринда турувчи ушбу қитъада ўйнаган ўзбекистонлик энг машхур футболчиларни ёдга оламиз.\nКўпчилик катта умидлар билан қараган, "Ювентус" билан шартномага келиша олган, аммо Турин клубининг асосий жамоасида майдонга тушмаган Илёс Зейтуллаев деярли бутун фаолиятини Италияда ўтказган. "Ювентус"даги 4 йиллик фаолиятидан сўнг, А Сериянинг бошқа бир клуби "Режжина"га трансфер қилинган, аммо бу клуб таркибида бор-йўғи 2 та баҳсда майдонга тушган ҳолос. Кейинчалик, қуйи лига клублари "Кротоне", "Женоа", "Виченза", "Верона", "Пескара" ва "Виртус Ланчано" жамоаларида тўп сурди. 2014 йили А Сериянинг "Торино" клуби аъзосига айланди, аммо Хорватиянинг қуйи лига жамоасига ижарага бериб юборилди. Шундан сўнг, у бутсаларини михга илган ва Италиянинг "Купелло" клубида мураббийлик фаолиятини бошлаган.\nЗейтуллаев 2001-2007 йиллари Ўзбекистон терма жамоасида 10 та беллашув ўтказиб, 2 та гол уришга ҳам эришган.\nЖаҳон футболида энг катта муваффақиятга эришган футболчи ким, деганда, албатта Максим Шацкихдан яхшироқ номзод йўқ! Украинанинг "Динамо" клубида узоқ йиллар давомида фаолият олиб бориб, жамоанинг асосий тўпурари ҳам бўлишга эришган. Киев клуби таркибида Еврокубокларда умумий 23 та гол уришга эришган. Шулардан, 11 таси ЕЧЛ доирасига тўғри келади. 2006 йили Демьяненко қўл остидаги "Динамо" клуби Мадриднинг "Реал" жамоасига қарши баҳс ўтказиб, 2:2 ҳисобида дуранг ўйнаган. Эътиборли томони, учрашувда ҳамюртимизнинг дублига сўнгги дақиқаларда меҳмонлар форварди Роналдо ҳам дубль билан жавоб қайтарган.\nШацких Ўзбекистон терма жамоаси тарихида энг кўп гол урган футболчи ҳисобланади. У терма жамоа либосида 34 та голга муаллифлик қилган.\n1991 йили Жиззахда таваллуд топган иқтидорли футболчи Сардор Рашидов Португалия чемпионатида тўп суриш бахтига муяссар бўлган. "Насьонал" жамоаси таркибида 7 та баҳс ўтказиб, 3 та гол уришга эришганди. Ярим ҳимоячини Ўзбекистонда келажаги порлоқ ва жуда иқтидорли футболчи, деб билишган. Фаолиятининг дастлабки онларидан бошлабоқ, мухлисларнинг қалбидан жой эгаллаган. Европадан араб диёрига қайтган Рашидовдан ҳамон катта умид қиладиган мухлислар бисёр. Аммо узоқ вақтдан буён, 28 ёшли футболчига терма жамоадан чақирув бўлмаяпти.\nРашидов Португалияда фаолият олиб борган ягона ўзбекистонлик футболчи эмас! Яқиндагина, Абубакир Мўйдинов Криштиану Роналду ватаниниг "Лейшойнс" клуби билан битим имзолади. 19 ёшли футболчи жамоа сафида битта учрашув ўтказишга ҳам улгурди. "Лейшойнс" қуйи лига клуби ҳисобланади, аммо жамоанинг 23 ёшгача бўлган жамоаси эса биринчи дивизион аъзосидур! Мўйдинов ёшлар таркибида "Бенфика"га қарши баҳсда майдонга тушишга улгурди. Ушбу футболчимиздан ҳам умидларимиз катта!\n"Навбаҳор"дан "Сурхон"га кўчиб ўтган Азиз Ибрагимов ҳам ўз вақтида Европада тўп сурган. 2006-2008 йиллари Словакиянинг номдор клуби "Слован Братислава"да муваффақиятли фаолият олиб борган ва 2008-2010 йилги мавсумлани Чехия чемпионатида ўтказган. "Богемианс-1905" таркибида қуйи лига чемпионлигини қўлга киритиб, мамлакатнинг юқори лигасида ҳам ўзини кўрсата олган. Айнан, ўша дамлари ўзбекистонлик футбол мухлислари Ибрагимовдан ҳам топ даражадаги жамоаларда ўйнаб кетишидан қаттиқ умид қилишганди. Аммо, унинг фаолиятидаги энг юқори марра Чехия ва Словакия бўлиб қолган. 2011-2012 йиллари Хитой чемпионатида ўйнади ва 2014 йилгача Чехиянинг яна 3 та жамоасида тўп суришга улгурди. "Андижон", "Динамо" ва "Бухоро" клубларидаги фаолиятидан сўнг, 2017 йили Эрон ва Латвия чемпионатларини ҳам кўриб келишга эришди. Келаси йили "Бухоро"га қайтган бўлса, 2019 йили "Навбаҳор" шарафини ҳимоя қилди.\n2012-2013 йиллари "НБУ-Осиё"да ўйнаб, 2014 йили Сербиянинг "Явор" клубида тўп сурган Ҳусниддин Ғофуровдан ҳам мухлислар умид қилишган. Чунки, ёш бўлишига қарамай, футболи анча ривожланишга эришган мамлакат чемпионатида ёш футболчимиз ўзини йўқотиб қўймаган ва мунтазам жамоанинг асосий таркибида ўйнаганди. Аммо, кейинчалик юртимизга қайтиб келган футболчининг ҳозирги кундаги ишлари кўнгилдагидек эмас! "Пахтакор"нинг заҳирасида қолиб кетган футболчи янги мавсумни "Сурхон" жамоасида бошлаши ҳақиқатга яқин бўлиб турипти.\nМаксим Шацкихдан ташқари, Украина чемпионатида ўйнаган яна бир футболчимиз Виталий Денисовни мухлислар ҳеч қачон ёддан чиқаришмаса керак! Зеро, жуда меҳнаткашлиги билан ажралиб турадиган ҳимоячи терма жамоанинг муҳим ўйинларида кўп бор-а мухлисларнинг жонига оро кирган. "Днепр" шарафини ишончли ҳимоя қилган чапақай футболчини Москванинг "Локомотив" клуби 2013 йили ўз таркибига қўшиб олган. Денисов янги жамоасида ҳам 5,5 йил давомида муваффақиятли тўп сурди ва ҳозирги кунда ҳам фаолиятини Россияда давом эттирмоқда. 2006-2018 йиллари Ўзбекистон терма жамоаси таркибида 72 та учрашув ўтказган ва битта гол урган.\n2011 йилги Осиё кубогида порлаган Одил Аҳмедов мусобақа якунидан сўнг, Россиянинг "Анжи" жамоасига кўчиб ўтган. ОАВ вакиллари ва мухлислар терма жамоамиз сардорини ўз вақтида "Арсенал" таркибига ўтказиб ҳам қўйишганди. Рус клубининг энг асосий футболчиларидан бири бўла олган ва жамоада йилнинг энг яхши футболчиси, деб ҳам топилган Аҳмедов кейинчалик "Краснодар"да ўйнади ва ҳозирда, фаолиятини Хитой чемпионатида давом эттириб келмоқда.\nУмуман олганда, Россия чемпионатида жуда кўплаб ўзбек футболчилари ўйнаган ва ҳозирги кунда, бу мамлакатда Элдор Шомуродов муваффақиятли фаолият олиб бормоқда. Терма жамоамиз ҳужумчиси РПЛнинг жорий мавсумида тўпурарлар баҳсида муносиб равишда кураш олиб бораётгани ҳам эътиборга молик. Бундан ташқари, Остон Ўрунов "Уфа" клуби билан шартнома имзолади ва ёш ярим ҳимоячининг келажагига катта умидлар билан қаралмоқда.\nЎзининг энг яхши даврларини Қозоғистоннинг "Тобол" клубида ўтказган Улуғбек Бақоев футболчилик фаолиятини "Бухоро"да бошлаган. Кейинчалик, Россиянинг ЦСКА, "Торпедо-ЗИЛ" ва "Нефтехимик" жамоалари шарафини ҳимоя қилган. 2004-2007 ҳамда 2010 йилларда "Тобол"нинг муҳим футболчисига айланган. "Жетису" ва "Иртиш" клубларида ҳам муваффақиятли фаолият олиб борган. 4 маротаба мамлакат биринчилигида тўпурар бўлган. 2012 йили GOAL нашри ўзбекистонлик ҳужумчини Қозоғистон чемпионатида йилнинг энг яхши футболчиси деб топган. Кетма-кет 2 йил давомида Қозоғистонда йилнинг энг яхши футболчисига берилувчи "Алмаз" совринини қўлга кирита олган. Бундан ташқари, 123 та гол билан Нилтон Мендес ва Олег Протасов клубларининг тўурарлар рўйхатига киритилган.\nЎзбекистон терма жамоаси сафида 50 та баҳс ўтказиб, 14 та голга муаллифлик қилган. 2007 ҳамда 2011 йиллардаги Осиё Кубогида терма жамоа учун ўйнаган.\n2000 йилги мавсум "Дўстлик" сафида Ўзбекистон чемпионатида 45 та гол уриб, рекорд ўрнатган Ирисметов Греция, Россия, Беларуь, Украина ва Қозоғистон чемпионатларида тўп тепган. Фаолиятини Тошкент клубида бошлаганидан сўнг, 1997 йили Грециянинг машхур "Панатинаикос" жамоаси эътиборини тортган, аммо Европа мамлакатидаги 2 йиллик фаолияти давомида бор-йўғи бир маротаба майдонга тушган ҳолос. Бундан кейин, Россиянинг "Черноморец", "Спартак" Москва ва "Анжи" клубларида ўйнашга улгурган. Ҳаттоки, "Спартак" билан эвропкубок баҳсларида қатнашган. "Анжи"га келгунига қадар, бир мавсум Беларуснинг "Славия" жамоасида тўп тепган ва бу клубда 3 бор гол уришга эришган. 2003-2004 йиллари Украинанинг "Кривбасс" клубида ҳам фаолият олиб борган ва шундан сўнг, Қозоғистоннинг "Қайрат", "Алма-Ата" ва "Актобе" клубларида ҳам ўйнади. Ирисметов 2006 ва 2007 йилги мавсумларда қўшниларимизнинг чемпионатида тўпурар бўлган. Бундан ташқари, форвардимиз 76 та гол билан Нилтон Мендес клубининг тўпурарлари рўйхатида қайд этилган.\nСобиқ иттифоқ даврларида футболчилик фаолиятини бошлаган Игорь Шквирин ҳам кўплаб футболчиларимиз сингари Россия чемпионати аъзоси бўлган. У бундан ташқари, Исроиль чемпионатида бир неча йил фаолият олиб борган. 1992 йили Владикавказнинг "Спартак" жамоасида 10 та баҳс ўтказиб, 5 та гол урган. Шундан сўнг, "Хапоэль" Тель-Авив, Нетаниянинг "Маккаби", "Бней Иегуда", Петах-Тикванинг "Маккаби" ва Герцлиянинг "Маккаби" каби жамоалар шарафини ҳимоя қилган.\nОсиё ўйинлари чемпиони "Шухрат" медали билан тақдирланган. Ўзбекистон терма жамоасида 31 та учрашувда майдонга тушиб, 21 та гол урган.\nҲозирда, АГМК клубининг бош мураббийи бўлиб ишлаётган Миржалол Қосимовни ўзбек футболи қироли, десак муболаға бўлмайди.\nРоссиянинг "Алания", "Крилья Советов" ва "Спартак" (Владикавказ) клубларида фаолият олиб борган. Айниқса, "Алания" жамоасида ўзининг энг ёрқин даврларини ўтказган. "Шухрат" медали ва "Фидокорона хизматлари учун" ордени соҳиби 1995 йили Россия чемпионлигини қўлга киритган.\n1995 йили "Алания" ва "Ливерпуль" қарама-қаршилигида учрашувнинг 21-дақиқасида ҳисобни очиб, Қосимов УEФА доирасидаги мусобақада гол урган биринчи ўзбекистонлик ва иккинчи осиёлик футболчи бўлиб тарихга кирган. Ушбу беллашувда Макманаман ва Реднаппнинг голлари эвазига инглизлар 2:1 ҳисобидаги ғалабани қўлга киритган.\nҚосимов 1987 йили СССР ўсмирлар терма жамоаси билан Канадада бўлиб ўтган жаҳон чемпионатида зафар қучган. Ўзбек футболи фахриси СССРнинг ўсмирлар ва ёшлар терма жамоасида сардор бўлган.\nЎзбекистон терма жамоаси сафида 67 та баҳс ўтказган ва 31 голга муаллифлик қила олган.\nЎз вақтида Темурхўжа Абдуҳолиқов Хорватиянинг "Хайдук" клубида, Баҳодир Насимов Озарбайжоннинг "Нефтчи Баку" ва Қозоғистон чемпионатида ҳам бир қатор ҳамюртларимиз фаолият олиб борган.\nKechirasizu aftor 2006 yil ronaldi madritda mas balki Manchester yunaytetda uynagan\nby erda brazilialik Ronoldo aytilgan\nпросто сурган футболчилар десаям буларкан


Депутат Сайхунобод туман тиббиёт бирлашмаси фаолияти билан танишди | O'zLiDeP\nОлий Мажлис Қонунчилик палатаси депутати Комилжон Эрназаров Сайхунобод туманида бўлди.\nДепутат сайловчилар билан учрашувни айнан туман тиббиёт бирлашмасида бошлашининг ҳам мантиқий асоси бор. Ўзбекистон Республикаси Президентининг 2018 йил 7 декабрда “Ўзбекистон Республикаси соғлиқни сақлаш тизимини тубдан такомиллаштириш бўйича комплекс чора-тадбирлар тўғрисида”ги фармонининг ижросини таъминлаш тиббиёт соҳасига катта масъулият юклади. Фармон юзасидан ташкил этилган давра суҳбатида муаммо ва мулоҳазалар ўрганиб чиқилди.\n2021 йил 1 январдан бошлаб Ўзбекистон Республикасида мажбурий тиббий суғурталашни босқичма-босқич жорий этилди. Яъни «Мажбурий тиббий суғуртани жорий этиш бўйича 2019 йилги Давлат дастурининг 160-бандида аниқ вазифалар белгиланиб, унда 2021 йилдан бошлаб 2025 йилгача мажбурий тиббий суғуртани босқичма-босқич жорий қилиш кўзда тутилган.\nОлий Мажлис Қонунчилик палатаси депутати Комилжон Эрназаров Сайхунобод туманида бу босқичларнинг амалга оширилиши борасида фикр билдириб, тиббий тарғибот ва тиббий хизматга боғлиқлигини таъкидлади. Учрашувдан сўнг туман тиббиёт бирлашмасида 2021-2022 йил куз-қиш мавсумига тайёргарлик бўйича амалга оширилган ишлар таҳлил қилинди. Давра суҳбатида туман тиббиёт бирлашмаси раҳбарлари ва ходимларининг таклифлари тингланди ва депутат масалаларни тегишлича кўриб чиқишни айтди.\nДепутатнинг партиядошлар билан учрашуви тумандаги муассасаларда давом этди.


Ҳар йили 27 январь куни бутун дунёда Холокост қурбонлари хотирланади. Бу ҳақдаги резолюция (60/7) Бирлашган Миллатлар Ташкилоти Бош Ассамблеяси томонидан 2005 йил 1 ноябрда қабул қилинган. Холокост қурбонлари хотираси куни рамзий маънога эга. Ушбу сана совет қўшинлари томонидан «Освенцим-Биркенау» ўлим лагеридаги асирлар озод қилинганига бағишланган бўлиб, бу воқеа 1945 йил 27 январда юз берган.\n1941-1945 йилларда «Освенцим»да 1,5 миллионга яқин одам ўлдирилган ва шундан 1 миллионга яқини яҳудийлар бўлган. Турли маълумотларга қараганда, бу лагерда 1,5 миллиондан 4 миллионгача одам ўлдирилган.\nСовет қўшинлари ўлим лагерини озод қилганда, у ерда 7 мингга яқин одам бўлган. «Освенцим» нацистлар ўлим лагерларининг энг каттаси бўлгани ва энг узоқ вақт фаолият кўрсатгани учун у Холокостнинг асосий рамзларидан бирига айланди.\nХолокост – қадимги юнонча holocaust сўзидан олинган бўлиб, «куйдирилган», «олов билан йўқ қилинган», «қурбонлик» деган маъноларни англатади.\nХолокост нацистлар Германияси ва иттифоқчиларининг 1933-1945 йилларда олти миллион яҳудийни тизимли равишда таъқиб қилиш ва оммавий қириб ташлаш сиёсатини англатади.\nХолокостни юзага келтирган асосий сабаблардан бири –нацистларнинг ирқий сиёсатидир. Нацистларнинг ирқий сиёсати бир ирқ вакилларининг бошқаларидан устунлигига асосланади. Олий ирқ вакили бўлган немисларнинг вазифаси ўз соф ирқини сақлаб қолишдан иборат бўлган.\nГерманияда яҳудийларни таъқиб қилиш 1933 йилда, нацистлар ҳокимият тепасига келганидан сўнг дарҳол бошланган. Дастлаб нацистлар яҳудийларни ўз назорати остидаги мамлакатларга оммавий равишда мажбуран кўчиришни мақсад қилган эди.\nУрушнинг тобора узоқроқ давом этиши яҳудийларни оммавий мажбурий кўчириш ғоясини имконсиз ишга айлантириб қўйган. Шунда нацистлар яҳудийларни оммавий йўқ қилишга қарор қилган. Бу вазифа билан махсус ташкил қилинган ўлим гуруҳлари, қуролли кучлар таркибидаги «айнзац гуруҳлар» шуғулланган.\nВақт ўтиши билан, оммавий қатллар «айнзац гуруҳлар» аъзолари руҳиятига салбий таъсир кўрсата бошлади. Шу сабабли бир вақтнинг ўзида 30 нафардан 100 нафаргача одамлар жойланган ҳамда углерод оксиди ва чиқинди гази юбориш орқали заҳарлаб ўлдиришга мўлжалланган «Газваген»ни (газ машинаси) қўллашга ўтилган. Кейинчалик у ўз ўрнини бир вақтнинг ўзида юзлаб одамларни йўқ қилиш имконини берадиган газ камераларига бўшатиб берди.\nЎлим лагерларида янги келганлар газ камераларига олиб борилган. Ваҳима уйғонишининг олдини олиш мақсадида лагер қўриқчилари маҳбусларга битларга қарши душ олишлари лозимлигини тушунтиришган. Қўриқчилар барча қимматбаҳо буюмларини топширишни ва ечинишларини талаб қилган. Кейин уларни яланғоч ҳолда «душ»га олиб боришган.\nУ ерда қувурлар орқали камерага газ («Циклон Б») юборилган. Одатда, газ камераларига киргандан кейин бир неча дақиқа ичида барча маҳбуслар кислород етишмаслигидан вафот этган. Кейин жасадлар печларда ёқиб юборилган ёки умумий қабрларга кўмилган.\nБуларнинг барчаси нацистлар томонидан ваҳшийларча содир этилган геноцид жинояти эди. Улар уруш давомида 6 млн нафар яҳудийни, 19,7 млн.дан 23,9 млн нафаргача славянлар, хусусан, 1,9 млн. нафар поляк, 3 млн нафар украин, 1,5 млн нафар белорус, 1,6 млн нафар русларни (ҳарбий асирлардан ташқари), 220 мингга яқин лўли, 2 мингга яқин «Иегова шоҳидлари», 80 мингдан 220 минг нафаргача франкмасонларни ўлдириб юборган.\nБугунга келиб жаҳон ҳамжамияти олдида ёшларга бундай жиноятларнинг сабаб ва оқибатларини тушунтириш орқали ёшларда нафрат мафкурасига қарши иммунитетни шакллантиришдек масъулият турибди. Дунёнинг бир қанча минтақаларида геноцид ва оммавий ваҳшийликлар давом этаётган бир пайтда бу эзгу ишлар ҳар қачонгидан ҳам долзарб аҳамият касб этмоқда.\nШу маънода, Холокост қурбонларини хотирлаш халқаро куни –антисемитизм ва геноциднинг ҳар қандай кўринишларига қарши глобал норозилик санаси ҳисобланади. Айни вақтда бу сана нафақат тирик қолганларга ва холокост қурбонлари хотирасига ҳурмат кўрсатиш, балки бу йўлда муайян саъй-ҳаракатларни амалга оширишга чорлов ҳамдир.\nБинобарин, йилдан-йилга ушбу даҳшатли воқеалар иштирокчилари тобора камайиб бормоқда. Аммо улар ҳақидаги изтиробли хотиралар кўпчиликнинг қалбида сақланиб қолган.\nИнсон ҳуқуқлари бўйича Ўзбекистон Республикаси Миллий маркази бош юрисконсульти


АвтоВАЗ ВАЗ-2101нинг иккинчи авлодини ишлаб чиқармоқчи\n16:52 / 20.06.2016\n"АвтоВАЗ"дан тарқалган норасмий маълумотларга кўра, бир вақтлар кўпчилик автоихлосмандларининг ишончига сазовор бўлган ва халқ орасида «копейка» номи билан машҳур бўлган моделнинг иккинчи авлоди устида иш олиб борилиши мумкин.\nБу хабар, кутилмаганда, АвтоВАЗ раҳбариятининг яқинда бўлиб ўтган йиғилишларидан бирида ошкор бўлган. Мажлисда заводнинг 50 йиллик тарихи муносабати билан жорий моделларнинг юбилей сонларини ишлаб чиқиш масаласи муҳокама этилган.\nУшбу йиғилишда, ёш дизайнерлар ва конструкторлар гуруҳи ташаббус кўрсатган ҳолда, ВАЗ-2101 модели қиёфасида янги модел чизмасини намойиш этишган. Миш-мишларга кўра, лойиҳани ВАЗнинг бош дизайнери ҳам қўллаб-қувватлаган.\nУмуман олганда, ғоя янгилик эмас. Турли вақтларда, кўплаб автомобиль ишлаб чиқарувчилари ўзларининг классик намуналарига қайтишган. Баъзан бу ҳолат, уларга янги ҳаёт бахш этган ва муваффақият келтирган.


Тошкентда Георгий тасмалари тарқатилади\n19:19 17 Сентябр 2019\n10:24 02.05.2019 Ҳавола олиш\nЎзбекистон 9 май байрамига тайёргарлик кўрмоқда.\nТОШКЕНТ, 2 май - Sputnik. Ўзбекистонда 9 май байрами муносабати билан георгий тасмалари тарқатилади, деб хабар қилди Тошкентдаги Россия Федерацияси элчихонаси.\n"Георгий тасмалари 1-3 май ва 6-7 май кунлари соат 17.00дан 20.00га қадар элчихона консуллик бўлимининг маълумотлар дарчасида тарқатилади", - деб хабар қилди элчихона вакили.\nЎтган ҳафта Ўзбекистон Ёшлар иттифоқи биноси олдида "Хотира абадий, ҳурмат муқаддас" шиори остида "Шараф тасмаси"ни тарқатиш акцияси старт олган эди.\nУшбу акция Хотира ва қадрлаш куни байрами олдидан ўтказилди. Тасма - ҳурмат ва хотира рамзидир. Ўзбекистон Улуғ Ватан уруши ва Иккинчи жаҳон уруши йилларида Ватан учун жон фидо қилган инсонлар билан фахрланади.\nШараф тасмаси Ўзбекистон байроғи рангига эга - яшил, оқ ва мовий, бу эса ёшларни ватанпарварлик туйғусини унутмасликка чақиради.\nТўққизинчи май эса - давлат учун муқаддас айём.\nАнъанага кўра, Хотира ва қадрлаш куни арафасида Ўзбекистон байроғи рангидаги тасмалар тарқатилади. Кўпчилик уларни байрамга яқин Россия элчихонасида тарқатиладиган георгий тасмалари билан биргаликда тақиб юрадилар.\nБайрамдан бир неча кун олдин, Ўзбекистон шаҳарларида хотира ва ватанпарварлик тадбирлари ўтказилади: уруш йилларидаги қўшиқлар жаранглайди, ҳарбий техника парадлари ўтказилади ва ҳарбий мусифачилар чиқиш қиладилар. Шу билан бир қаторда жамоатчилик ташкилотлари ва оддий фуқаролар уруш ветеранлари ҳолидан хабар оладилар, зарурат бўлганида ёрдам берадилар, ветеранларни мактабларда ўтадиган байрамларга таклиф этадилар ва уруш қатнашчилари бундай тадбирларда ёшлар билан мулоқотла бўлишади.


Зафаробод туманидаги ижтимоий тармоқда тарқатилган хабар асоссиз бўлиб чиқди » Sangzor.uz - Инновацион ахборот портали\nSangzor.uz » Жиззах янгиликлари » Зафаробод туманидаги ижтимоий тармоқда тарқатилган хабар асоссиз бўлиб чиқди\nЖорий йилнинг 30 октябрь санасида facebook ижтимоий тармоғида "Абдуқодирова Камола" исмли фойдаланувчи томонидан "Пахта теримига чиқмаган Маматқулова Гулноранинг нафақа пули қирқиб ташланган бунга туман ҳокими буйруқ берган" деган хабарлар тарқатилган.\nМеҳнат фахрийси Назира Холиқулова ва хотин-қизлар билан ишлаш оилани мустаҳкамлаш бўйича мутахассис Роҳила Аҳмедовалар ҳамкорлигида ушбу холатга ойдинлик киритиш мақсадида ўрганиш олиб борилди.\nЎрганиш натижасида Г.Маматқулованинг нафақа пули берилаётганлиги аниқланди. Қолаверса Зафаробод туман ҳокими ҳамда маҳалла раиси томонидан бундай буйруқ берилмаганлиги, ҳеч ким мажбурий меҳнатга жалб этилмаганлиги маълум бўлди.\nШу ўринда ҳурматли юртдошлар ижтимоий тармоқларда турли хил хабарлар ўрганилмаган ҳолатда бир томонлама ёндашув асосида, бунинг устига мазкур хабарларни тарқатаётганлар расмий сайт ёхуд блогерлик фаолиятини олиб бормаётган фуқаролар томонидан амалга оширилмоқда. Масалани тўлиқ билмасдан туриб тарқатилган хабар ҳам асоссиз эканлиги ўз исботини топди.\nЗафаробод тумани пахтакорлари ўз хоҳиш истаклари билан пахта йиғим-теримига чиқиб, бир килограмм пахта учун биринчи теримда 1000 сўмдан, иккинчи теримда 1200 сўмдан тўланмоқда. Меҳнатсевар халқимиз кунига ўртача биринчи теримда 70-80 килограммдан, иккинчи теримда ўртача 50-60 килограмм пахта териб ўз оиласи бюджетига даромад келтирмоқда.\nАйни вақтда 25 килограмм пахта терганларга 1 литр ўсимлик ёғи берилиб, ҳар икки кунда илғор теримчилар рағбатлантирилмоқда.\nЎзбекистоннинг тўрт вилоятида мажбурий меҳнатга йўл қўйган масъуллар жавобгарликка тортилди


Самарқанд туманидаги мактаблар қишки мавсумга тайёр - zarnews.uz\nСамарқанд туманидаги мактаблар қишки мавсумга тайёр\nТуманда 54 та умумий ўрта таълим мактаби ҳамда “Баркамол авлод” болалар маркази фаолият кўрсатмоқда. Уларда 39 минг 551 нафар ўқувчига 2548 нафар ўқитувчи таълим-тарбия бермоқда.\n2019 йилда инвестиция дастури доирасида тумандаги 21-, 26-мактаб, “Обод қишлоқ” дастури асосида 38-, 42-мактаблар капитал реконструкция қилинди. Булардан ташқари, тумандаги 9 та мактабнинг 19 та иситиш қозонлари янгиларига алмаштирилди. Ушбу таълим муассасаларининг 5490 метр иситиш қувурлари ва 623 та батареялари янгидан ўрнатилди. 2350 метр квадрат йўлак ва сафланиш майдончалари бетон қопламалар билан қопланди, 10 та ҳожатхона жорий таъмирланди.\nТуманда 25 та умумий ўрта таълим мактаблари табиий газ билан таъминланган. Қолган 30 та таълим масканлари учун 880 тонна кўмир (207 тонна кўмир, 673 тонна кўмир брикети) ажратилган. Барча таълим муассасалари электр энергияси, ичимлик суви билан тўлиқ таъминланди ва махсус чиқиндихоналар ташкил этилди.\nШу ўринда таъкидлаш лозимки, тизимда муаммолар ҳам йўқ эмас. Хусусан, 12 та мактабнинг бинолари капитал таъмирга муҳтож. 6 та мактабдаги эшик ва ромлар эскирган. Айрим мактабларда ошхона фаолияти йўлга қўйилмаган ёки бунинг учун алоҳида бино йўқ.\nБулар қисқа фурсатда, бир йўла ҳал этиладиган масалалар эмас. Аммо мавжуд муаммоларни босқичма-босқич бартараф этиш чоралари кўрилмоқда.


12 май, 2021, 00:17\n"Турон" бош мураббийи Ислом Исмоиловнинг дадаси вазият яхшиланишига умид билдирди.\nҲозирча Суперлига дебютанти “Турон”нинг натижалари ижобий эмас. Чунки ҳалигача ғалаба қозона олмаяпти. 5-турнинг қолдирилган баҳсида яйпанликлар ўз уйида АГМКга имконият бой берди. Бироқ, ушбу учрашувда яна баҳсли вазият юз берди.\nЁш Ислом Исмоилов дадаси – Мурод Исмоиловдан кўп маслаҳатлар олиб туради. Чунки катта Исмоилов ҳам “Турон” клубида фаолият кўрсатаётганини яхши биласиз. Шу сабабли, ушбу мутахассис “Турон”нинг ўйинлари, ҳакамлар ва яна бошқа масалаларда муносабат билдирди.\n- Ўйин борасида футболчиларга эътироз йўқ, ҳаракат қилишяпти. Барибир мослашиш қийин кечяпти. Голли вазиятлардан самарали фойдаланишда камчиликлар бўляпти холос. “Насаф” билан ўйинни ҳисобга олмаганда, қолган рақиблар билан яхши, тенгма-тенг курашлар бўлди. Бундай ҳолатда раҳбарлар, мураббийлар ва футболчиларнинг хаёли фақат битта: у ҳам бўлса, чуқурликдан чиқиб кетишга қаратилган. Мен эса, кўпроқ ёшлар жамоасини шуғуллантиряпман. Тўғри, мағлубиятдан кейин кайфият тушкун ҳолатда. Лекин умид қиламанки, бу вазиятдан чиқиб кетамиз. Муҳими, тўхтаб қолмаслик.\n- Албатта, бундай вазиятда мураббий ва футболчиларда тушкун кайфият бўлади. Асосийси, ўзига бўлган ишончни йўқотмаслик керак, йигитлар. Бир-бирига ишониш лозим ва бирдамлик муҳим. Айнан шундай ҳолатларда спортчи, умуман инсоннинг даражаси билинади. Бир жамоа бўлиб ҳаракатланиш жуда мзарур. Футболчиларга ҳамма ишонади.\n- Ҳакамлар ҳақида гап кетганда, мени барибир “Турон” позициясидан туриб фикр билдиряпти, дейишади-да. Уларни атайлаб ёки бехосдан қиляпти, дейиш қийин. Бировни ичини биров билмайди. Ҳаммага инсоф берсин. Холис қаралганда, барибир АГМК дарвозасига гол урилганди, уни ҳисоблаш лозим эди. Ҳакамлар устидан ариза ёзишдими-йўқми, бехабарман. Барибир ёзган билан натижа ўзгариб қолмайди.\n- Ҳар бир мураббий ўз фикрини билдиришга ҳақли. Ўша вазиятни кўриб чиқишгани билан ҳакамга қандайдир жазо белгиланиши ҳам мумкиндир. Бироқ натижа барибир ўзгармайди-ку! Бундан “Турон” жамоасига ҳеч қандай енгиллик йўқ. Бу йўлга чиқдими, демак, таслим бўлмасдан, охиригача курашиш керак. Қанчалик насиб қилган бўлса, ҳаракатни давом эттириш керак. Инсон қўлидан келган барча ҳаракатни қилиши керак-да, ҳукмини Худога ҳавола қилиб қўйиши лозим. Ёш мураббий ва ёш жамоанинг пешонасида шундай синовлар бор экан, бундан тобланиб, ирода кўрсатиб ўтилса, мақсадга мувофиқ бўлади. Камчиликлар устида ишлаш керак. Фақат биргина ҳакамларнинг хатосига қараб қолиб, ишлашдан ва меҳнатдан тўхтаб қолмаслик керак. Демак, энди яққол гол уриш лозим.\n- Жамоа шакллантирилаётганда, айниқса, “Ҳоким Кубоги”дан кейин камчиликлар кўзга кўриниб қолди. Исломбек ўтган йили меҳнат қилган футболчиларга ҳеч бўлмаганда бир давра имконият берамиз, деб айтганди. Лекин қишки йиғинда камчиликлар кўзга ташлангач, шошилинчда селекция ишлари олиб борилди. Бу борада Карикари масаласида адашилди, деб ўйлайман. У чемпионат бошланишига 3-4 кун қолганда қўшилди. Ҳужумчи керак эди ва уни яхшилаб синовдан ўтказмасдан, кўр-кўрона олинди. Шунинг учун Карикари танловида адашдик. Охирги учрашувларда ўйнамаяпти. У ишончни оқламади. Ундан умид катта эди. Ҳозирги ҳолатда жамоадаги ҳамма ҳаракат қиляпти. Футболчиларни ҳам айблай олмайман. Улар ҳам қўлдан келганича ҳаракат қиляпти. Жамоамиз қандайдир қора чизиққа тушиб қолди. Энди ақл билан ишлаб, меҳнат қилган ҳолда тўғри йўналишда охиригача ҳаракат қилинади.


Чинозда кунига 70 литргача сут берадиган сиг...\nТошкент вилояти Чиноз туманида хориждан келтирилган, кунига 70 литргача сут берадиган сигир бор эмиш...\nБиз Абдумажид Садиров раҳбарлик қилаётган наслчилик хўжалигида бўлганимизда, бу миш-мишнинг тўғрилигини, ана шу рекордчи сигирни борлигини кўрдик.\n– Тўғри, Австриядан олиб келинган зотдор қорамоллар орасидан биттагина Лиона лақабли сигир ана шундай кўп миқдорда сут беради, – дейди фермер А.Садиров. – Лекин, бундай кўп миқдорда сут бериши яхши эмас, чунки кўп сут бергандан кейин тез қарийди. Ахир бир литр сут таркибида 50 грамм ёғ, 35 грамм оқсил мавжуд. Бир кунда 30 литр сут берган сигир бир килограмм оқсил билан бир ярим килограмм ёғ йўқотади. Уни жойини тўлдириш учун эса кучли озуқа керак. Қачонки, етарлича озуқа билан таъминласак, чорвадан юқори маҳсулот оламиз. Сигирнинг умрини узайтириб, бола олишни кўпайтиришга эришамиз.\nЎнлаб, сигирлар орасидан бўйининг баландлиги билан ажралиб турган бўлса-да, нисбатан озғин Лионага қараб, бу гапларнинг ҳақиқат эканига ишондик. Тўғри, у йил давомида эмас, фақат лактация вақтида бир неча ой давомида рекорд даражада сут берар экан.\nХўжалик сутчиликка ва наслли бузоқлар етиштиришга ихтисослашган. 2009 йилда Украинадан 40 бош наслли қорамол олиб келинган. Сўнгра, 2010, 2012, 2015 йилларда Австриядан олиб келинган наслли қорамоллар эвазига хўжаликда чорва сони минг бошга етди. Уларнинг ҳар биридан ўртача 30 литр сут олинмоқда.\nБизни қизиқтиргани фермер хўжалигида жуда кўп қорамол бўлса-да, халқ тилида айтганда оғилхона кўрмадик. Ҳаво совиб бораётган бўлса-да, чорва моллари атрофи очиқ бостирмаларда парваришланмоқда.\n– Хориждан олиб келинган қорамолларга жуда иссиқ керак эмас, уларга мўътадил ҳаво бўлса, етади, – дея изоҳ берди фермер. – Бизда иқлим иссиқ. Қиш ҳам жуда совуқ бўлмайди. Ҳамма томони ёпиқ, иссиқ бинода бу қорамоллар битлаб кетади. Дим шароитда ҳавода аммиак моддаси кўпайиб, молнинг соғлиги ёмонлашиб, маҳсулдорлиги тушиб кетади. Шунинг учун баланд, елвизак бўлмайдиган бинода боқишни йўлга қўйдик. Озуқа етарли бўлса, совуқ қўрқинчли эмас.\nХўжаликда бир сигирдан йилига ўртача 7 тонна сут соғиб олинмоқда. Келгуси йилда эса кўрсаткични йилига 7,5 тоннага етказиш мўлжалланмоқда. Ваҳоланки, мазкур қорамоллар ўз ватанида йилига ўртача 9 тоннадан ортиқ маҳсулот бериши ҳақида эшитганимиз бор. Агарда маҳсулдорлик паст бўладиган бўлса, хориждан қиммат нархларда олиб келишнинг нима қизиғи бор? деган саволимизга Абдумажид ака шундай жавоб берди.\n“Айрим фермерлар четдан келтирилган қорамоллар бизга мослашиши қийин, етарлича маҳсулот бермаяпти, дейишмоқда. Мен бу фикрларга қўшилмайман. Чунки, чорванинг энг асосий талаби озуқа. Агарда сифатли озуқа етарли бўлса, ҳеч қандай муаммо бўлмайди.”\nАйни вақтда хўжаликнинг 137 гектар ери бор. Унда чорва учун маккажўхори, арпа, қанд лавлаги ва йўнғичқа етиштирилаётган экан. Сабаби, бу экинлар энергияга бой бўлиб, сутни кўпайтирар экан. Ердан унумли фойдаланиш мақсадида такрорий экин етиштиришга алоҳида эътибор берилмоқда. Кузда экилган арпа май ойида тайёр бўлади, ундан кейин экилган маккажўхори эса сентябрда йиғиб олинади. Шунда йилига ҳар гектардан 90-100 тонна озуқа жамғарилмоқда.\nФермернинг айтишича, етиштирилган бу ҳосил чорванинг кунлик талабини 70 фоизини тўлдирар экан. Қолган қисми учун керак бўлган оқсилга бой озуқалар билан чорва молларни сурункали таъминлашнинг имкони бўлмаётган экан. Агарда бу масала ҳал этилса, 70 литр сут берадиган қорамоллар сони ортган бўлармиди?.\nФермер фаолияти юксалиши, таннарх арзон бўлиб, маҳсулот кўпайиши учун барча чорани кўрмоқда. Шу мақсадда инновациялардан фойдаланишга ҳаракат қилмоқда.\n– Ривожланган давлатларга тажриба ўрганиш учун кўп борганман ва бир қатор янгиликларни ўрганиб келдим, – дейди А. Садиров. – Мисол учун, маккажўхорини орасини кенг қилиб, 55-60 минг дона экардик ва гектаридан 500 центнердан ошиқ ҳосил олиб келаётгандик. Икки йилдан буён Туркияда ўрганиб келганим каби 80 минг дона кўчат экиб, гектаридан 650-700 центнердан ошириб ҳосил оляпмиз. Қорамолни озуқасини охурдан ҳар икки соатда қайтариб туриш керак. Буни қўлда бажариш оғир ва кўп вақт олади. Бу меҳнатни осонлаштириш ва тезлаштириш учун тракторга оддий балонни улаб, бу борада қўл келадиган техника яратиб олдик.\nФермер хўжалигида ўрганишга арзийдиган тажрибалар, илмий ёндашув жуда кўп экан. Ҳозирда муаммо бўлиб турган кучли озуқа масаласи ҳал бўлса, 70 литр сут берадиган сигирлар ҳақида миш-мишлар янада кўпайса, ажаб эмас.\nСайёра Шоева, ЎзА\nТашрифлар бугун : 526


Мақола топилди: 155 та\n1. Замон билан ҳамнафас\nМатбуот - давр кўзгуси. Шундай экан, журналист ҳамиша бир қадам олдинда юриши, эл-юртига муносиб маслакдош бўла олиши, замондошларни янги марралар сари чорлаши, жамиятни иллатлардан асраши лозим. Зиммамизда улуғ масъулият бор: Касб байрамимиз муносабати билан муҳтарам Юртбошимиз биз матбуот аҳлига табрик йўллаганларида ҳар йили мамлакатимиз, халқимиз тақдирига даҳлдор мақолалар, асарлар ёзиш вазифасини белгилаб беришлари ҳам бежиз эмас.\n2. Санъат сеҳри\nЁш авлодни баркамол вояга етказишда бошқа омиллар қаторида мусиқа санъатининг ўрни алоҳида. Жумладан, куй - инсон туйғуларига жон бағишлайди.\n3. ИККИ АСР ШОИРИ\nБиз Эркин Воҳидовни 70-йиллардан таниганмиз. Унда устоз "Ёш гвардия" нашриётининг бош муҳаррири эдилар.\n4. Гўзалдур Наманган, Наманган гўзал\nШоир Чустий мумтоз адабиётимиз билан янги давр адабиёти оралиғидаги кўприкни яратган ва арузнавислик санъати анъаналарини ривожлантирган адиблар сирасига киради.\n5. ЗИЁКОР АЁЛ\nКитобга ошнолик Муножот Қодированинг бир умрлик севимли машғулоти, ҳаёт мазмуни бўлиб келмоқда.\n6. Яхшиликнинг уч қирраси\nҲаёт эзгулик ва ёвузликнинг, соддароқ қилиб айтсак, яхшилик ва ёмонликнинг курашидан иборат.\n7. Тараққиётимизнинг беш йилга мўлжалланган устувор йўналишлари белгилаб берилди\nЎзбекистон Республикаси Президенти Шавкат Мирзиёевнинг 2017 йил 7 февралдаги «Ўзбекистон Республикасини янада ривожлантириш бўйича Ҳаракатлар стратегияси тўғрисида»ги фармони халқимиз томонидан мамнуният билан кутиб олинди.\n8. Шавкат Мирзиёев: Ички ишлар органлари шундай ишлаши керакки, токи халқ давлатдан рози бўлсин\nЎзбекистон Республикаси Президенти Шавкат Мирзиёев раислигида 9 февраль куни ички ишлар органлари фаолияти, тизимда мавжуд муаммо ва камчиликлар, истиқболдаги вазифаларга бағишланган видеоселектор йиғилиши бўлиб ўтди\n9. Ҳудудларнинг ривожланиши бутун мамлакат тараққиётининг асосидир\nЎзбекистон Республикаси Президенти Шавкат Мирзиёев жойларда ижтимоий-иқтисодий ислоҳотларнинг бориши, амалга оширилаётган бунёдкорлик ва ободонлаштириш ишлари, йирик лойиҳалар билан танишиш, халқ билан мулоқот қилиш мақсадида 10 февраль куни Сурхондарё вилоятига ташриф буюрди.\n10. Ўзбекистонлик олим дунёнинг 100 нафар энг яхши ёш иқтисодчиси рўйхатига кирди\nТошкентдаги Халқаро Вестминстер университети ўқитувчиси Рауф Салаходжаев дунёнинг 100 нафар энг яхши ёш иқтисодчиси рўйхатига киритилди.\n11. Таниқли шоира Дилбар Ҳайдарова бугун - 18 ёшда!\nАтоқли ўзбек шоираси, Ўзбекистон Ёзувчилари уюшмаси аъзоси Дилбар Ҳайдарова бугун туғилган кунини нишонламоқда.\n12. Овқатланиш одоби\nБола азиз, одоби ундан азиз. Фарзандларимизда энг чиройли хусусиятларни шакллантириш, уларни чин маънода ҳар томонлама баркамол ва етук шахс қилиб вояга етказиш ҳар биримизнинг инсоний бурчимиздир.\n13. Тарбия қўрғони\nХалқ маънавиятини шакллантириш ва юксалтиришда, ҳеч шубҳасиз, оиланинг ўрни ва таъсири беқиёсдир. Чунки, инсондаги энг гўзал ва покиза туйғулар, ҳаёт ҳақидаги илк тушунча ва тасаввурлар дастлаб оила бағрида шаклланади.\n14. Кўзумнинг ёшини дарё қилибсен\nУлуғ ўзбек шоири, мутафаккир, тарихчи ҳамда давлат арбоби, бобурийлар салтанати асосчиси Заҳириддин Муҳаммад Бобур Андижонда 1483 йил 14 февралда туғилган.\n15. Истиқлол йўлбошчиси\n"Камолот" ЁИҲ бошланғич ташкилотининг фаол ёшлари томонидан Наманган шаҳридаги 72-умумий ўрта таълим мактабида давлатимизнинг Биринчи Президенти Ислом Каримов хотирасига бағишланган "Истиқлол йўлбошчиси" мавзуси тадбир ташкил этилди.


Америкалик эр-хотин Қуръон маънолари таржимасини Брайл алифбосига ўгирди | Azon.uz - Ахборот-таҳлилий портал\nАмерикалик эр-хотин Қуръон маънолари таржимасини Брайл алифбосига ўгирди\n09:30 13.03.2019 956\nАҚШнинг Техас штатида яшовчи 34 ёшли Ядира Табат католик оилада вояга етган бўлиб, 13 йил муқаддам Исломни қабул қилган.\nУнинг ҳам, турмуш ўртоғининг ҳам кўзлари ожиз. Улар кўзи ожизлар учун инглиз тилидаги маълумотларни қидириб, анча овора бўлишди. 2017 йилда эр-хотин енг шимариб ишга киришди ва 8 ойда Қуръон маъноларининг инглизча таржимасини Брайл алифбосига ўгиришди, дея ёзади Religion News.\nШундан сўнг улар краунфандинг платформаси ёрдамида пул йиғиб, Брайл алифбосида китоб босадиган дастгоҳ сотиб олишди. Шу пайтгача АҚШдаги масжидларга 150 нусхадан ортиқ китоб жўнатишди.\nЯдиранинг айтишича, илк бор Қуръон маъноларининг таржимасини бармоқлари ёрдамида ўқиганида ўзини йиғидан тўхтата олмади.\nАҚШ Техас Ислом Қуръони карим\nРуҳоний: АҚШ минтақадаги муаммоларнинг уясидир\n10:35 25.06.2019 491\nАҚШ Эронга киберҳужум уюштирди\n16:19 23.06.2019 1190


ҲАММАМИЗГА МАЪҚУЛ ҚАТЪИЙ ҚАРОР - Ўзбекистон овози газетаси\nКўп йиллардан бери маънавий-маърифий ишлар билан шуғулланаман. Тўй мавзусида жуда кўп тадбирлар, учрашув ва суҳбатлар ташкил қилганмиз. Бироқ самараси деярли сезилмаётганди. Негаки, халқимизнинг қон-қонига сингиб кетган тўй ва маросимлар билан боғлиқ тадбирларни гап-сўз билан меъёрга солишнинг деярли иложи бўлмаётганди. Бунинг учун мана шундай дадил қадам, қатъий қарор керак эди.\nҚарийб чорак асрдан бери турли миллат вакиллари орасида меҳнат қиламан. Очиғини айтганда, тўю томошалар, ҳуда-беҳуда лозимандаларга бизчалик ружу қўйган миллат йўқ. Тўй экан деб, орқа-олдимизга қарамай, ўйламай-нетмай, бор-будимизни совуриб, азиз жонимизни минг бир балоларга гирифтор қилиб, ҳаракатга тушиб қоламиз. Баъзи уч-тўрт сўм топиб, босар-тусарини билмай қолганлар-ку, худди кимлар биландир мусобақага киришгандек, шоҳона дастурхонлар тузаб, унга одамни жонидан бошқа ҳамма нарсани қўядиганлар ҳам кўпайиб кетди. Ваҳоланки, айримларимиз бу каби дастурхонларда ушбу нозу неъматларни умуман кўрмаганмиз.\nЗамондошларимиздан бирининг ана шундай тўйига юртимизда хизмат сафарида бўлган бир чет эллик меҳмон ҳам таклиф этилибди. Ажнабий хоним тўйга келиб, тузатилган дастурхонга қараб ҳанг-манг бўлиб қолибди. Бироқ унга ҳар қанча олинг-олинг қилишмасин, ҳеч нарсага қўл теккизмасмиш. Олдидагилар ҳадеб қистайверишганидан кейин, секингина «Бунча егуликка тўлайдиган пулим йўқ», — дебди. Шунда аёлларимиз «Олаверинг, пулини тўй эгаси тўлаб қўйган», дейишибди. Ҳайратдан ниҳоятда ажабланган меҳмон: «Нима, тўй эгаси бирор компаниянинг директорими?», деб сўраган экан. Ҳа, аччиқроқ бўлса ҳам айтишга мажбурман, шу кунларда бизда ўтказиладиган ҳар бир тўйнинг эгаси бир кунга «компания директори»ига айланади, тўй ўтгач эса, машҳур эртакдагидай тешик тоғора билан қолган балиқчининг кампиридай абгор аҳволга тушади.\nКўп йиллар нуфузли бошқармада фуқаролар мурожаати бўйича ишлаганман. Тўй ўтказиш учун фоизсиз ссуда сўраб қабулга келувчиларнинг аксарияти ўзбеклар эди. Раҳбарият корхона имкониятидан келиб чиқиб, бундай илтимосларга ҳам маблағ ажратарди. Ҳеч эсимдан чиқмайди, бир аёл боласига суннат тўйи қилиш учун фоизсиз ссудага ариза қолдириб кетди. Кейин бир танишининг уйига бориб, ссудага ариза берганини, 15 кунда қўлига пул тегишини, фоизи билан қайтаришини айтиб, ундан катта миқдорда қарз олибди. Бу пулларга бутун қишлоқни йиғиб, катта суннат тўй ўтказибди. Бу орада корхонада иқтисодий тақчиллик юз бериб, мурожаатчиларга фоизсиз ссуда бериш бекор қилинди ва аёлнинг аризаси қаноатлантирилмай қолди. Буни эшитган аёлнинг ҳолатини тасаввур қилаётгандирсиз. Танг аҳволда у ёқдан бу ёққа қарз сўраб роса югурди, деярли бош суқмаган хонадони қолмади. Унинг жонига эри ҳам, қайнота-қайнонаси ҳам, қариндош уруғи ҳам оро киролмади. Минг афсуски, бир кунлик тўйни деб, хонавайрон бўлган аёл болаларини оч, юпун қўйиб, олган ойлигини уч-тўрт йиллаб йиғиб, қарзини тўлаб юрди. Ҳа, тўй ўтказиш билан боғлиқ бунга ўхшаш воқеаларнинг жуда кўпига гувоҳ бўлганман. Ҳатто, оқибати фожиа билан тугаган ҳолатлар ҳам бўлган.\nБу борада сал эс-ҳушимизни йиғиб, бошқа миллат вакилларидан ўрнак олайлик. Масалан, европаликлар тўйларини моддий шароитига қараб, 30-40 чоғли одам иштирокида, ихчамгина ўтказишади. Тўй дастурхонига кетган харажатни ташриф буюрган меҳмонларнинг тўёна пуллари қоплаб кетади. Ота-оналар ортган пулдан ёшларга кундалик эҳтиёжлари учун зарур бўлган музлатгич, телевизор, компьютер каби жиҳозларни совға қилишади.\nШу йил апрель ойида қизимизни турмушга узатдик. Гап-сўзларимнинг исботи сифатида камхарж ва камчиқим тўй қилишга ҳаракат қилдим. Қизим ҳам «Аяжон, мени улғайтириб, ўқитиб турмушга узатаяпсизлар, раҳмат. Бу ёғига ортиқча харажат қилманглар, мебель ҳам керак эмас. Зарур жиҳозларни ўзимиз куёвингиз билан ишлаб, сотиб оламиз», деди. Биз рози бўлдик.\nТўйдан олдин ортиқча борди-келдиларга йўл қўймадим. Фақат беш-олти нафар киши билан унаштириш маросимини ўтказдик, холос. Қолгани бир кунлик тўйда бўлди. Эрталаб биз ош қилиб, эҳсон ўтказдик, кечқурун қуда томон тўй қилди. Асосийси, сон-саноқсиз тоғоралар у ёқдан бу ёққа сарсон бўлмади. Келин-куёвдан ташқари бошқа бировга сарпо қилинмади. Чиройли патнисга тузатилган «Қуръон», «Ҳадис», «Бахтиёр оила», «Ота-онага хизмат қилиш» каби муқаддас китобларимизни чиройли тилаклар билдириб, тўйхонада катта тантана, истак ва меҳр билан ёшларга тақдим қилдик. Бу ҳамма меҳмонларга маъқул келди.\nҚудалар ўзаро келишиб иш тутганимиз учун бирам чиройли тўй бўлди. Ҳамма хурсанд, ҳамма шод. Меҳмонлар яйраб келиб, яйраб кетишди. Айниқса, Қирғизистондан келган қариндошларимга тўй жуда маъқул келди. Улар «Вой тавба, шунақа тўй қилса ҳам бўларкан-у», деб ҳайратланиб ортга қайтишди.\nЯнаям эътиборлиси, тўйдан кейин бир ойгача қуда-андалар бир-биримизни безовта қилмадик. Тўй ташвишлари билан чарчаганимиз учун бир-биримизга дам олишга имкон яратдик. Қизимиздан телефон орқали ҳол-аҳвол сўраб турдик. Орадан бир ой ўтиб, қудаларимиз келин-куёвни олиб меҳмонга келишди.\nДемак, ҳаётимизни осонлаштириш ўз қўлимизда экан. Минг машаққат билан топган маблағларимизни турмуш шароитимизни оширишга, саломатлигимизни тиклашга, фарзандларимиз таълим-тарбиясига, дам олиш ва саёҳатларга боришга сарфласак, қандай аъло иш бўлади. Ҳамма гап ўзимизда, журъатимизда қолган.


Бош саҳифа Жаҳон насри онлайн антологиясиЭрнест Хемингуэй (1899-1961; АҚШ)Эрнест Хемингуэй. Бу жудаям оғир ҳунар\nЭрнест Хемингуэй. Бу жудаям оғир ҳунар\nЭрнест Хемингуэйнинг рус таржимони Иван Кашкинга мактубидан\n«Ёшлик» журналининг 1985 йил 3-сонидан олинди\n← Аввалги Аввалги Сомерсет Моэм. Ниначи ва чумоли (ҳикоя)\nКейинги → Кейинги: Эрнест Хемингуэй. Нобел мукофоти топширилиш маросими учун тайёрланган нутқ


13:36 20.08.2020 (Янгиланган 13:38 20.08.2020)\nРоссия ва Ўзбекистон ҳамкорликнинг истиқболли йўналишлари сифатида - қишлоқ хўжалиги, озиқ-овқат, қурилиш-йўлсозлик, машинасозлик, фармацевтика, рақамли технологиялар ва чакана савдо соҳаларини кўриб чиқмоқда.\nТОШКЕНТ, 20 авг - Sputnik. Кеча 19 август куни бўлиб ўтган учрашувда Россия саноат ва савдо вазири Денис Манутров ҳамда Ўзбекистон инвестициялар ва ташқи савдо вазири Сардор Умурзоқов Россия ва Ўзбекистон орасида ҳамкорлик меморандумини имзолашди.\nҲужжатнинг асосий мақсади – икки мамлакат орасида ўзаро манфаатли бўлган савдо-иқтисодий ҳамкорликни ривожлантиришдир. Меморандум икки давлат ишбилармон доиралари орасида учрашувлар ташкил қилиш, қўшма корхоналар ташкил қилиш, саноат ва савдо соҳаларида икки томонлама инвестицион лойиҳалар амалга ошиши учун қулай шароитлар яратишни назарда тутади. Ундан ташқари ҳужжат миллий қонунчилик, истиқболли савдо ва сармоявий лойиҳалар борасида икки томонлама ахборот алмашинувини назарда тутган.\nУшбу меморандумни амалга ошириш учун биз махсус ишчи гуруҳ – лойиҳа офиси ташкил қиламиз. Унинг фаолиятига савдо ва саноат соҳасида ишлаётган Россия ва Ўзбекистон ихтисослашган ташкилотлари вакиллари жалб этилиши мумкин бўлади, деди Денис Мантуров.\nМеморандум имзолашдан олдин Денис Мантуров ва Сардор Умурзаков икки томонлама учрашув ўтказиб, унда ҳамкорликнинг ҳозирги ҳолати ва истиқболли йўналишларини муҳокама қилишди. Улар орасида қишлоқ хўжалиги, озиқ-овқат, қурилиш-йўлсозлик, машинасозлик, фармацевтика, рақамли технологиялар ва чакана савдо йўналишлари бор.\nТомонлар пан демия шароитига қарамасдан, 2020 йилнинг биринчи ярмида Россия ва Ўзбекистон савдо-иқтисодий ҳамкорлиги ижобий натижа кўрсатганини қайд этишди. Хусусан 2020 йилнинг январида савдо ҳажми 18%га, Россиянинг Ўзбекистонга экспорти эса 24,5га ўсганини қайд этишди.


Ўтган кун давомида Қозоғистонда COVID-19нинг 108 та янги ҳолати аниқланди\n15 октябрь куни Қозоғистонда 108 та янги коронавирус инфекцияси қайд этилди, деб хабар берди Соғлиқни сақлаш вазирлиги жума куни эрталаб. Ўтган кун давомида Нур-Султонда 16 та, Олмаотада 12 янги юқтириш ҳолатлари аниқланди.\nРасмийлар карантин чекловларини 16 октябрдан бошлаб юқтириш сони кўпайгани ҳақидаги хабарлардан кейин кучайтирилишини айтди. Пайшанба куни қўшни Павлодар вилоятида 12 та янги юқиш ҳолатлари қайд этилди, чоршанба куни айни шу вилоятда 11 кишида вирус аниқланган эди. Павлодар вилоятида август ойининг охиридан бери касалланганлар сони ўндан ошмади.\nРасмий маълумотларга кўра, эпидемия бошланганидан буён COVID-19 учун ижобий тест билан 109 202 ҳолат қайд этилган. Ўтган кун давомида мамлакатда 276 киши соғайди. Эпидемия бошланган март ойининг ўрталаридан бери мамлакатда 104 801 киши соғайди. Ўлим сони 1 780 тани ташкил қилди (Соғлиқни сақлаш вазирлигининг пайшанба куни эрталаб берган маълумотлари). Апрель ойида ўлимларни ўрганиш бўйича махсус комиссиялар ташкил этилишидан олдин Қозоғистондаги статистика коронавирус билан касалланган барча ўлимларни, агар улар бошқа касалликларга чалинган бўлса ҳам ўз ичига олган.\n1 августдан бошлаб салбий тест натижаси туфайлиCOVID-19 белгилари бўлган пневмония билан касалланган камида 35 559 бемор асосий статистикага киритилмаган. Қозоғистон Соғлиқни сақлаш вазирлиги “Ковидга ўхшаш пневмония” билан касалланганлар тўғрисидаги маълумотларни 2 августдан эълон қилишни бошлади. Ўшандан бери расмийлар 376 ўлим ҳақида хабар беришди. Август бошидан олдин бундай пневмония билан касал бўлиб, ундан вафот этганлар маълумотлар базасига киритилмаган.\nЖорий йилнинг етти ойида 256 минг киши пневмония (турли хил этиология вирусли, бактериал ва замбуруғли) билан касалланган, бу ўтган йилга нисбатан 3,3 баравар кўпдир. Соғлиқни сақлаш вазирлиги уларнинг қанчасида Ковидга ўхшаш вирусли пневмония бўлганлигини маълум қилмаган.


06 май 2021, Тошкент вақти: 17:15\nЎзбекистонда юзага келган ҳозирги сиëсий-иқтисодий муносабатлар шароитида мамлакат аҳолисининг аксар қисми қозонини қайнатиб турган тизим каттаю кичик бозорлардир.\n"Онанг бозор¸ отанг бозор" деган нақлга амал қилувчи бу савдогар халқнинг тирикчилик учун пул топишига салгина туйнук қолдирган жой айни кунларда ана шу бозордир.\nЎзбекистоннинг Тошкентга яқину олис вилоят ва туманларида яшовчи кўплаб оиланинг бугун Ипподром¸ Абу Сахий¸ Чинни бозор¸ Бек Барака¸ Ўрикзор каби улгуржи бозорларда қозон қайнатишга имкон бериб турган ўз “точка”си бор.\nБугунги Ўзбекистон аҳолисининг нисбатан ўзига тўқ қатламининг жон томири айнан шу бозорларга уланган¸ ундан озуқ олади.\nАммо шу кунларда Ўзбекистон бозорларида яна янги талотўп.\n1 февралдан бошлаб ҳукумат мамлакат ҳудудида чет эл валютасида олди-бердини тақиқлади ва ўзбек бозоридаги ўзаро муносабатларни тартибга солиб келаëтган АҚШ доллари¸ халқ тилида эса¸ “кўки”ни “ноқонуний”га чиқарди.\nЎзбекистон бозорига кимлар¸ нимани¸ қандай импорт қилмоқда?\nЎзбекистон Республикаси Вазирлар Маҳкамасининг «Жисмоний шахслар томонидан Ўзбекистон Республикаси ҳудудига товарлар олиб келинишини тартибга солиш тўғрисида» 2002 йил 6 майдаги 154-сон қарори асосида аксарияти “контрабандачи”га айланган савдогарлар¸ “кўки” билан олди-берди қилиш¸ мамлакатга товар олиб киришни вақтинча музлатиб туришга мажбурлар. Зотан¸ солиқ ва бошқа назорат органларининг бутун мамлакат¸ хусусан¸ Тошкент бозорларида ўтказаëтган кенг кўламли рейдлари шундоқ ҳам аксарияти "контрабанда" орқали Ўзбекистонга олиб кирилган истеъмол маҳсулотлари савдосини ўта қалтис ишга чиқарди; бозорни юритиб турган савдогарлар ялпи қўрқувда қолди.\nБундай вазиятда кўпчиликни ижтимоий-иқтисодий танглик кучайиб бораëтган Ўзбекистонда бозорни ваҳимага солиш кимга¸ нима учун керак бўлди, деган савол ўйлантирмоқда.\nКимдир бунга¸ ҳозирга қадар Ўзбекистон бозорларини бож ва солиқларсиз олиб кирилган маҳсулот билан таъминлаб келаëтган монополистлар тагига сув қуйиш деб баҳоласа¸ яна кимдир импорт охуридан еб келган саноқли шахсларнинг ўз ораларидаги кураши кучайгани ифодаси деб талқин этмоқда.\nХусусан¸ ўтган ой Ўзбекистондаги шакар импортини монополиясига айлантирган гуруҳ ижрочиси "Баҳо шакар" лақаби билан танилган Баҳодир Каримжоновнинг ўз бизнеси устидан бошланган текшир-текширдан қочиб¸ Дубайдан бошпана топгани бундай тахминларга асос бўлмоқда. Кузатувчилар фикрича¸ "Баҳо шакар"нинг қочиши унинг ҳокимият юқори бўғинларида ўтирган асл "хўжайин" ва ҳомийсининг вазияти қалтислашгани ифодасидир.\nБу ҳақда Сиз нима биласиз ва нима деб ўйлайсиз:\nЎзбекистонга асосий истеъмол молларини хориждан олиб кираëтган ширкат ва уларнинг асл эгалари ким?\nБу шахслар Ўзбекистон бозорларига тарқатилиб, майдо савдогарларга соттирилаëтган молларни мамлакат ҳудудига қандай олиб кирадилар?\nУн¸ шакар¸ ëғ¸ мева-сабзавот¸ кондитер маҳсулотлари¸ кийим-кечак¸ пойафзал¸ уй-жой жиҳозлари¸ қурилиш моллари каби асосий халқ истеъмол молларини импорт қилаëтган ширкатларнинг чакана савдодаги ўз мижозлари билан олди-бердиси қанчалик қонуний йўлга қўйилган?\nЎзбекистон бозорларидаги импорт молларнинг 90 фоизга яқинини Абу Сахий ширкати олиб кираëтгани ҳақида норасмий хабарлар бор. Сиз бу ширкат ҳақида нималар биласиз?\nАбу Сахий билан мижоз ўлароқ муносабат қилганмисиз? Бу муносабатлар қандай кечган?\nUzmetronom Интернет газетаси Абу Сахий ширкати чакана савдогарларга сотаëтган молларнинг 90 фоизи контрабанда экани ҳақида ëзди. Майда савдогарларни муттасил қақшатиб келаëтган солиқ ва бошқа назорат идоралари нега бу ширкат фаолиятини текширмай келаëтир?\nАбу Сахийнинг асл эгалари ким экани ҳақида далил-ҳужжатга асосланган маълумот борми Сизда?\nЎзбекистонда яна Абу Сахий каби бошқа йирик улгуржи савдо ширкатлари борми?\nБўлса улар қандай фаолият юрғизмоқда?\nУлгуржи ва чакана савдодаги асосий пул воситаси бўлиб келаëтган АҚШ долларини бозор муносабатларидан сиқиб чиқариш уриниши ортидаги асл сабаблар¸ Сизнингча¸ нима, ëхуд ким билан боғлиқ?\nДушанба¸ 11 феврал куни Тошкент вақти билан 21:05 да OzodSkype ва OzodlikOnline Skype манзиллари орқали жонли мулоқотга бевосита қўшилиб¸ бу саволларга оид ўз мулоҳазаларингизни бевосита билдиришингиз мумкин.


ҲАЯЛ-ҚЫЗЛАРДЫ ҲӘР ТӘРЕПЛЕМЕ ҚОЛЛАП-ҚУЎАТЛАЎ БӘРҚУЛЛА ДЫҚҚАТ-ИТИБАРЫМЫЗ ОРАЙЫНДА БОЛАДЫ\nBas bet / siyasat / ҲАЯЛ-ҚЫЗЛАРДЫ ҲӘР ТӘРЕПЛЕМЕ ҚОЛЛАП-ҚУЎАТЛАЎ БӘРҚУЛЛА ДЫҚҚАТ-ИТИБАРЫМЫЗ ОРАЙЫНДА БОЛАДЫ\nӨзбекистан Республикасы Президенти Шавкат Мирзиёевтиң басшылығында 7-февраль күни ҳаял-қызларды ҳәр тәреплеме қоллап-қуўатлаў ҳәм шаңарақ институтын беккемлеў мәселелерине бағышланған мәжилис болып өтти.\nЕлимизде ҳаял-қызлардың ҳуқықлары менен мәплерин тәмийинлеў, экономикалық, социаллық ҳәм сиясий белсендилигин арттырыў мәмлекетлик сиясаттың әҳмийетли бағдары сыпатында белгиленген.\nӨткен жыллар даўамында бул бағдарда белгили бир жумыслар әмелге асырылған. Бирақ, усы ўақытқа шекем ҳаял-қызлардың мәплерин әмелге асырыў бойынша нәтийжели механизм жаратылмаған.\nҲаял-қызлар комитети, мәҳәлле ҳәм басқа да жәмийетлик шөлкемлер жыллар даўамында тек ғана ҳәр қыйлы илажлар ҳәм мәжилислер өткериў менен шекленип, социаллық жағдайы аўыр шаңарақлар, ҳаяллар менен жас қызларға шын мәнисиндеги жәрдем бериў бойынша нәтийжели жумыс алып бармаған. Соның ақыбетинде орынларда көплеген мәселелер жыйналып қалған, олардың шешими бойынша анық мәнзилли жумыслар әмелге асырылмаған.\nӨткен жылы жәмийетлик қадағалаў топарлары шөлкемлестирилип, ҳаял-қызлар турмысындағы машқалалар үйренилди. 2017-жылы жәми 5 милллионнан аслам шаңараққа кирип барылып, шаңарақлар тәрепинен көтерилген мәселелерди шешиў илажлары көрилди. Соның ишинде, 22 мың шаңарақ ажырасып кетиўиниң алды алынды, 36 мың ҳаял-қыз жумысқа орналастырылды, 14,5 мың ўатанласымызға жеңилликли кредит алыўға жәрдем берилди.\nМәжилисте атап өтилгениндей, бул шаңарақлардың абаданлығын тәмийинлеўге қаратылған әҳмийетли жумыслардың бир бөлеги ғана, еле бул бағдарда әмелге асырыў зәрүр болған бир қатар әҳмийетли ўазыйпалар тур.\nӨзбекистан Республикасы Президентиниң 2018-жыл 2-февральдағы «Ҳаял-қызларды қоллап-қуўатлаў ҳәм шаңарақ институтын беккемлеў тараўындағы жумысты түп-тийкарынан жетилистириў илажлары ҳаққында»ғы пәрманы усы мақсетте қабыл етилди.\nҲаял-қызларға итибар барлық ўақытта ис-ҳәрекетлеримиздиң орайында болыўы, бәршемиздиң ўазыйпамызға айланыўы керек, деди мәмлекетимиз басшысы. Шаңараққа итибар негизинде бул өзлигимизге итибар дегени.\nМәжилисте ҳаял-қызлар комитетлериниң жумысы қанаатландырарсыз екени, аўыр социаллық жағдайға түсип қалған ҳаял-қызларға жәрдем бериў, ерте некелердиң, ажырасыўлардың ҳәм ҳаяллар жынаятшылығының алдын алыўға толық итибар берилмегени атап өтилди.\nСоңғы жылларда ажырасыўлардың саны ҳәр жылы 10-11 процентке артып барғаны тәшўишли жағдай. 2017-жылы 31 мыңнан аслам ажырасыў жағдайы бақланған. Соның ақыбетинде, тийкарынан, ҳаяллар менен балалар жәбир көрмекте. Ҳаял-қызлардың арасында жынаятқа қол урыў жағдайлары көп ушыраспақта.\nПрезидентимиздиң жоқарыда келтирилген пәрманында усы сыяқлы машқалаларды шешиў, ҳаял-қызларды ҳәр тәреплеме қоллап-қуўатлаў бойынша бир қатар илажлар белгиленди. Республикалық, ўәлаятлық, қалалық ҳәм районлық ҳаял-қызлар комитетлериниң структурасы түп-тийкарынан жетилистирилди. Барлық мәкан пуқаралар жыйынларында ҳаял-қызлар менен ислесиў ҳәм шаңарақларда руўхый-әдеп-икрамлылық қәдриятларды беккемлеў бойынша қәниге лаўазымы енгизилди.\nМинистрлер Кабинети жанында «Шаңарақ» илимий-әмелий изертлеў орайы ҳәм оның аймақлық бөлимлери шөлкемлестирилип, анық ўазыйпалары, статусы белгилеп берилди.\nПуқаралық жағдайлары актлерин жазыў уйымының жумысын муўапықластырыў район ҳәкиминиң орынбасары – ҳаял-қызлар комитетине жүкленди. Усы арқалы орынлардағы ҳаял-қызлар мәселелери бойынша ҳәким орынбасарларының ҳәм Республикалық комитеттиң имканияты менен тәсири күшейтилди.\nАналар менен нәрестелер өлиминиң бақланып атырғаны, майыплығы болған балалар туўылып атырғаны – ҳаял-қызлардың репродуктивлик саламатлығын тәмийинлеў бойынша жумыслар улыўма қанаатландырарсыз екенин көрсетпекте. Ҳәр жылы 95 процент ҳәмиледар ҳаяллар перинатал скрининг тексериўинен өткерилсе де, оның нәтийжеси әмелде сезилмей атыр. Сонлықтан шаңарақлық поликлиникаларда ҳәм аўыллық шыпакерлик пунктлеринде «ҳаяллар мәсләҳәтханалары»ның шөлкемлестирилиўи белгиленди.\nРеспубликалық комиссия ҳәм 7 жумысшы топар шөлкемлестирилип, бул бағдардағы жумыслардың орынланыўы Өзбекистан Республикасы Бас министрине жүкленди.\nПрезидентимиз Шавкат Мирзиёев елимиз ҳаял-қызларының турмыслық әҳмийетли мәплерин тәмийинлеў, турмыс шараятларын ҳәр тәреплеме жақсылаў бойынша тийкарғы ўазыйпаларды белгилеп берди.\nТапсырмаларға муўапық, Өзбекистан Ҳаял-қызлар комитетиниң барлық буўынларындағы басшыларының жумысы сын көзқарастан үйренилип, өз ўазыйпасына ылайық болмаған кадрлар өзгертиледи.\nАўыр социаллық жағдайға түсип қалған ҳәм майыплығы болған ҳаял-қызлардың мәнзилли дизими қәлиплестирилип, олар менен жеке тәртипте ислесиў системасы енгизиледи.\n«Шаңарақ» орайы ҳәм Ҳаял-қызлар комитети тәрепинен Шаңарақ институтын беккемлеў концепциясы жойбары ислеп шығылады.\nСудлар тәрепинен қарарлар қабыл етилип атырғанда, биринши гезекте, ажырасыўлардың алдын алыў, усы процессте ҳаяллар менен балалардың мәплерин қорғаў, әсиресе, оларды турақ жай менен тәмийинлеўге қаратылған илажлар көриў бойынша усыныслар ислеп шығылады.\nОрынлардағы пуқаралық жағдайлары актлерин жазыў уйымларының жумысы сын көзқарастан үйренилип, оларға өз ўазыйпасының мазмун-мәнисин түсинетуғын, әдил, шаңарақлық қәдриятларымызды ҳүрмет ететуғын, профессионал кадрлар тайынланады.\nЖумыс ислеў тилегинде болған ҳаял-қызлардың мәнзилли дизимлери жетилистирилип, олардың бәнтлигин тәмийинлеў, ҳаялларды шаңарақлық ҳәм жеке исбилерменликке, өнерментшиликке тартыў бойынша комплексли илажлар әмелге асырылады.\nҲаял-қызлар арасында ҳуқықбузарлықлардың алдын алыў мақсетиде ҳәр бир мәҳәлле кесиминде жумыс алып барылады. Жазаны өтеў мәкемелеринен азат етилген, сондай-ақ, өткен жылы арнаўлы дизимнен шығарылған 2 мың 587 диний ағым ағзасы болған ҳаял-қызлардың турмыста өз орнын табыўына, социаллық машқалаларын шешиўге айрықша итибар қаратылады. Ҳаял-қызлардың медициналық мәдениятын арттырыў, кем тәмийинленген шаңарақларға мәнзилли медициналық жәрдем көрсетиў, республикалық скрининг ҳәм репродуктивлик орайларының хызметлерин буннан былай да раўажландырыў бойынша да системалы жумыслар әмелге асырылады.\nМәжилисте тараўда алып барылып атырған жумыслар бойынша жуўапкер адамлардың есаплары таңланды. Келешектеги әҳмийетли ўазыйпалары бойынша тийисли тапсырмалар берилди.\nSa'ne: 10.02.2018 16:17, 1250 ma'rte ko'rip shi'g'i'ldi'


11 апрел 2021, Тошкент вақти: 12:15\nАндижон вилояти Балиқчи туманининг жиноят ишлари бўйича суди Андижон вилояти ИИБ ЙҲХБ йўл-патруль хизмати инспектори, кичик сержантни 10 йилга озодликдан маҳрум этди.\nБу ҳақда хабар қилган маҳаллий нашрларга кўра,инспектор Бунёдбек Қулматовхизмат вазифасини бажараётган чоғда “Лассети” автомашинасида йўл ҳаракати талабларига жавоб бермай, тезликни оширган ҳамда қарама-қарши йўлга чиқиб кетиб “Нексия” билан юзма-юз тўқнашган.\nҲодиса оқибатида “Нексия” ҳайдовчиси – марғилонлик И.Мирзажонов ва наманганлик Ё.Салимов вафот этган.\nСуд ҳукми билан Бунёдбек Қулматов Ўзбекистон Республикаси ЖКнинг 266 моддаси учинчи қисми “а” банди билан айбдор деб топилиб, 10 йилга озодликдан маҳрум этилди.\nЎзбекистон президенти пайшанба куни ўтган селектор йиғилишида ички ишлар ходимларини танқид қилди. Мирзиёев ҳар пайшанба кунини жиноятчиликнинг олдини олиш бўйича профилактика куни, деб эълон қилиш таклифини киритди.


Apple синган "айфонни" янгисига маълум ҳақ эвазига алмаштириб беради\n00:38 / 06.02.2016\nApple компанияси ишлатилган iPhone’ларни янгисига алмаштириб бериш дастурини кенгайтирди. Харидорлар дисплейи синган, камераси ишдан чиққан ёки тугмалари тушиб қолган смартфонни дўконга топшириб, унинг ўрнига янги смартфонни маълум ҳақ тўлаб олишлари мумкин бўлади.\nApple Store Reuse ва Recycle iPhone дастурлари бир неча йилдан бери амал қилади, бироқ аввал бу дастурларда синган "айфонларни" алмаштириб бериш хизмати бўлмаган. Янги хизмат барча учун фойдали бўлади: у фойдаланувчиларни эски моделларни таъмирлашга пул сарфлаб ўтирмай, янги моделларга ўтишга, Apple’ни эса кўпроқ қурилмалар сотишга рағбатлантиради.\n9to5mac сайтида маълум қилинишича, компания 5S моделини 50 долларга, 6S моделини 200 доллар ва 6S Plus моделини 250 долларга баҳоламоқда. Бунда шундай омиллар: дарзлар ва бошқа шикастлар мажудлиги, чизилгани, устига суюқлик оққани, экран, тугма ва бошқа элементлар сифати ҳисобга олинади. Жуда эски "айфонлар" алмаштирилмайди.\nБундан ташқари, Apple Store’нинг баъзи дўконларида харидорларга iPhone экрани учун Belkin пластик ҳимоя қопқоғини ўрнатиш хизмати таклиф қилина бошланади.


ЗООТЕРАПИЯ – УЙ ХАЙВОНЛАРИНИНГ ИНСОН САЛОМАТЛИГИДАГИ ЎРНИ\nЗООТЕРАПИЯ – бу даволовчи хусусиятга эга бўлган хайвонлар ёрдамида ноанъавий усулда дориларсиз даволаш усули хисобланади. Бир гурух биологларнинг текширувлари натижасига кўра бу жонзотларга от, ит, мушук, асалари, илон ва дельфинни киритиш мумкин экан. Қуйида буларнинг хаммасига алохида тўхталиб ўтамиз:\nИППОТЕРАПИЯ – отлар ёрдамида даволаш. Бу усул харакат-таянч аппаратида муаммоси бўлган ва ақлий-рухий бузилишлари мавжуд бўлган одамларни даволаш учун қўлланади.\nИппотерапия организмнинг умумий холатини яхшилайди, қон-томирлар ва мускуллар гипертонусини бўшаштиради, Нафас, юрак ва харакат тизими аъзоларини фаолиятини кучайтиради, тана холатини ва координациясини балансировка қилади, харакат рефлексларини яхшилайди.\nОтлар билан мулоқот, уларни назорат қилиш ва ёки от устида юриш қуйидаги бир қатор касалликларни даволайди.\n• Қонда қанд миқдорини туширади;\n• Мускуллар тонусини оширади;\n• Сколиоз – умуртқа қийшайиши учун фойдали;\n• Ошқозон-ичаклар фаолиятини яхшилайди;\n• Невроз ва депрессияни олдини олади;\n• Эрта кексайишни олдини олади;\n• Алкоголик ва наркоманларни реабилитация қилади.\nБолалар неврологияси ва психиатриясида иппотерапия реабилиацион усул сифатида бирқатор касалликларда кенг қўлланилади.\n• ДЦП (болалар церебрал параличи);\n• Ақлий заифлик;\n• Мускуллар тонусини ортиши;\n• Бронхиал астма ва бошқалар.\nИппотерапияга қарши кўрсатмалар хам мавжуд бўлиб, гемофилия касаллиги, суякларни туғма синувчанлиги, буйрак патологияари ва аёлларда хомиладорлик даврида маън қилинган.\nКАНИСТЕРАПИЯ – даволовчи кинология, бу итлар ёрдамида имкониятлари чегараланган одамларни адаптация ва реабилитация қилиш усули хисобланади.\n• Итлар беморларни стресс холатлардан халос этиб, рухиятини тиклайди. Бошқа одамлар билан мулоқотини яхшилайди, депрессия, қўрқув хиссиёти ва паришонхотирликни йўқотади.\n• Итлар шунингдек истерия, неврастения, психастения ва неврозларни даволайди.\n• Канистерапия айниқса 6-13 ёшда эффектив хисобланиб, уларга тинчлантирувчи, диққат эътиборини йиғувчи таъсир этади. Даун синдроми, тутқаноқ, ДЦП ва бошқа туғма хасталикларда қўлланади.\n• Итлар ўз хўжайинини эпилептик хуружларини пайдо бўлишидан 15-20 дақиқа илгари сезиб, огохлантиради, тутқаноқ пайтида йиқилганда травма олмаслиги улар ўзларини хўжайини остига ташлайдилар. Юрак тизими ишини яхшилаб, онкологик касалликларни эрта босқичларида аниқлайди.\nИт юнгининг хам даволовчи эффекти бўлиб, тўқималарни микромассажини таъминлайди, қон харакатини яхшилаб, бўғимларни қиздиради. Кайфиятни кўтариб, таъсирланувчанлик ва уйқусизликни олдини олади.\nФЕЛИНОТЕРАПИЯ – мушуклар ўз хўжайинларини турли рухий бузилишлар, невроз ва депрессив холатлардан халос этади. Юрак ва хазм аъзолари фаолиятини яхшилайди.\n• Мушуклар хўжайинларининг оғриётган жойини сезиб шу ерга ётиб олади.\n• Мушуклар ўзларида маълум частотали микровибрацион фон (40 герцли даволовчи тўлқин) хосил қилиб, уни эгасига етказади, бу эса моддалар алмашинувини яхшилашга депрессия, стресс, апатия каби белгиларни йўқотишга сабаб бўлади.\n• ДЦП ва харакат-таянч тизими патологиялари мавжуд болаларни хам оёқ-қўлларига ёпишиб олиб, биомайдон хосил қилиш орқали оғриқни йўқотади ва даволайди.\n• Юнгсиз ёки калта юнгли мушуклар ошқозон-ичак тракти ва буйрак хасталиклари учун фойдали таъсир этса, майин юнгли британия, бенгал, картезиан туридаги мушуклар миокард инфарктини олдиндан сезиш юрак оғриқларини йуқотиш ва қон босимини нормаллаштириш учун мослашган.\n• Қора мушуклар эгасининг салбий энергетикасини икки баробар кўпроқ тортиб олса, сарғиш рангли ва кўк кулранг мушуклар тинчлантирувчи таъсир этиди. Оқ рангли мушуклар айтилган барча хусусиятларга эга.\nАйтиш жоизки, мушук юнгига аллергияси бор инсонлар ер шари ахолисининг 70 фоизини ташкил этади ва бу усул билан даволаш уларга таъқиқланган.\nДЕЛЬФИНОТЕРАПИЯ – дельфинлар тарқатадиган турли частотадаги ультратовушларнинг даволовчи эффектига асосланган. Бу экзотик усул билан психосоматик касаллиги, оғир депрессия, невроз ёки психози мавжуд беморлар даволанади.\nДельфинлар билан мулоқот аутизм, Даун хасталиги, хотира, нутқ ва эшитув фаолиятлари бузилган беморларда фойдали таъсир этиши илмий исботини топган.\nДельфинотерапия ёш болаларда ДЦП, нейросенсор эшитиш бузилиши ва марказий нерв системасининг бошқа функционал бузилишларида ёрдам беради. Бир қатор сеанслардан сўнг гиперфаол болаларнинг тинчланиши, диққат эътиборини концентрланиши кузатилади. Дельфинотерапия шунингдек, турли рухий травма (ер қимирлаши, яқинларини йўқотиши) дан кейинги холатларда тикланишга ёрдам беради.\nДельфинотерапияга қарши кўрсатмалар:\n• тутқаноқ (эпилепсия);\n• ўткир инфекцион касалликлар;\n• онкологик беморлар;\nАПИТЕРАПИЯ – жами асаларичилик махсулотлари билан шу жумладан, асал, асалари захри, асалари сути, асалари чанги, асалари муми, асалари личинкалари ва прополис билан даволашни ўз ичига олади.\nАпитерапия қуйидаги хасталикларда ёрдам беради.\n• ревматик касалликлар (ревматик полиартрит, ревмокардит);\n• деформацион спондилоартроз;\n• ревматоид полиартрит;\n• периферик нерв системаси касалликлари (радикулит, қуймич нерви шамоллаши, қовурғалараро невралгия, полиневритлар);\n• марказий нерв системаси органик касалликлар;\n• трофик яралар, қийин битувчи яралар;\n• қон томир патологиялари (йирингли тромбофлебит, эндартериит, веналарни варикоз кенгайиши, қон томирлар атеросклерози);\n• бронхиал астма, хроник бронхит;\n• мигрень, НЦД;\n• артериал гипертония, юрак ишемик хасталиги;\n• постинфаркт ва постинсульт холатлар;\n• нейродермит, псориаз, экзема, аллопеция;\n• тиреотоксикоз 1, 2 стадиялари;\n• радиоактив нурланиш асоратлари;\nИлон захри билан даволаш – унинг таркибидаги бир катор химик бирикмалар: оқсиллар, аминокислоталар, ёғ кислоталари, ферментлар ва микроэлементларнинг одам организмига даволовчи таъсирига асосланган.\nБу бирикмалардан бўғимлар ва қон томирларни тикланиши учун дори препаратлари (Випратокс, Випраксин) тайёрланади. Уларнинг оғриқ қолдирувчи ва қон тўхтатувчи таъсири бор. Илон захри ёрдамида қуйидаги касалликлар эффектив даволанади:\n• инсультдан кейинги холатлар;\n• ичак дивертикулити, ярали колит, Крон касаллиги;\n• ревматизм, радикулит, нейродерматит;\n• қандли диабет, семириш;\n• импотенция, климакс сипмтомлари.\nАвгуст 21, 2017 4294 1 Рукн ХАЛҚ ТАБОБАТИ


Дунë, 23 январ 2008\n24 январ 2020, Тошкент вақти: 16:35\nчоршанба 23 январ 2008\nАндерс Аслунд: “Ҳушёр тортадиган вақт келди”\nАҚШ молия бозоридаги кўрсаткичлар пасайиб кетгани дунёдаги асабий инвесторларнинг ўз акцияларини сотишига ва нефть нархининг 10 фоиз тушиб кетишига сабаб бўлди.\nСаратон Шарққа қараб одимламоқда\nДунёнинг ғарбча яшаш тарзи тобора кенг тарқалаётган мамлакатларида диабет ва семириш касаллиги кўпаймоқда. Сўнгги тадқиқотларга кўра, илгари кўкрак саратони кам кузатилган давлатларда ҳам бу касаллик кўп учрай бошлаган.\n“Эвин”нинг собиқ маҳбуси билан суҳбат\nЭронлик ҳуқуқ ҳимоячиси, таниқли жамоат арбоби Меҳрноз Сулукий бундан бироз муқаддам ҳар тун Теҳрондаги “Эвин” қамоқхонасида сақланаётган маҳбус аёлларнинг оғриқли йиғисини эшитишга маҳкум эди.\n“Сохта имзолар” юзасидан жиноят иши очилди\nРоссия Бош прокуратураси собиқ бош вазир Михаил Касьянов фойдасига йиғилган имзоларнинг катта қисми сохта экани юзасидан жиноят иши очди. Бу мухолифатнинг сўнгги номзодини 2 мартда ўтадиган президент сайловидан четлатишга уриниш ўлароқ баҳоланмоқда.\nТуркияда оммабоп сайтга чеклов қўйилди\nТуркияда суд қарори билан дунёдаги энг оммабоп сайтлардан бири бўлмиш “www.youtube.com”га чеклов жорий этилди. Бу эса мамлакатда сўз эркинлиги борасидаги мунозарага сабаб бўлаётир.\nАшуро маросимлари пайтида хавфсизлик чоралари кучайтирилди\nИроқнинг Карбало шаҳрида шиа мазҳабидаги икки миллионга яқин мусулмон Ашуро диний маросимини ўтказишга тўпланди. Шаҳарда хавфсизлик чоралари кучайтирилди.\nСаакашвили Россияга “дўстлик қўли”ни чўзади\nЯкшанба куни Михаил Саакашвили Грузия президенти сифатида иккинчи беш йиллик муддатга қасамёдга келтирилди. Шу куни унга мухолифатда бўлган кучларнинг йирик норозилик намойиши ҳам ўтказилди.\nЖомолунгма кашшофи оламдан ўтди\nЖомолунгма чўққисини илк бор забт этган Эдмунд Ҳиллари 11 январь куни 88 ëшида оламдан ўтди. 1953 йилнинг 23 майида Эдмунд Ҳиллари ва Норгей Тенсинг баландлиги 8848 метрли Жомолунгмага кўтарилганди.\nНиколай Бордюжанинг “Шенген ҳудуди”\nКоллектив хавфсизлик шартномаси ташкилотига аъзо давлатлар ўзининг “Шенген ҳудуди”ни барпо этмоқчи. Ташкилот раҳбари Николай Бордюжа бу ғоя барча аъзо давлатлар томонидан қўллаб-қувватланганини маълум қилди.\nМирзиëев Сенат ва Адлия вазирлигига ҳокимларга берган ваколатларини қайта кўриб чиқишни топширди (ВИДЕО)


Lotinchada 22 ноябр 2021, 23:13 Жаҳон\nЖССТ: 2022 йилнинг март ойининг ўзида Европада коронавирусдан 500 минг киши вафот этиши мумкин\nЖаҳон соғлиқни сақлаш ташкилоти Европада COVID-19 тарқалишидан «жуда хавотирда», чунки қитъа инфекциянинг янги тўлқини билан курашмоқда, дея хабар қилди BBC.\n«Агар шошилинч чоралар кўрилмаса, март ойининг ўзида яна 500 минг ўлим қайд этилиши мумкин», — дея огоҳлантирди доктор Ханс Клуге.\nДоктор Клугенинг айтишича, ниқоб тақиш касаллик кўпайишининг олдини олишда ёрдам бериши мумкин.\nҚайд этилишича, охирги кунларда бир қатор Европадаги давлат ҳукуматлари COVID-19 билан касалланиш ҳолатлари кўпайгани сабабли карантин чекловларини кучайтирди\nХанс Клуге вакцинацияни кучайтириш ҳамда соғлиқни сақлашнинг асосий чораларини ва касаллик кўпайиши билан курашишга ёрдам берадиган янги чораларни амалга оширишга чақирди.\nВисконсиндаги парад пайтида автомобиль одамларни босиб кетди\nАҚШнинг Уокеша шаҳрида автомобиль Рождество паради пайтида одамлар орасида юқори тезликда ҳаракатланди, дея хабар берди Коммерсантъ . Воқеа оқибатида бир неча киши жароҳатланган. Полиция машинага қарата ўт очган.\nРасмийлар ҳозирча ҳодиса тафсилотларини расман ошкор этмаган. Гувоҳларнинг айтишича, машина парад маршрути бўйлаб юқори тезликда ҳаракатланиб, кейин ҳалокатга учраган. Воқеа жойида кўплаб полиция ходимлари ва тез ёрдам машиналари ишламоқда.\nНидерландиядаги тартибсизликлар чоғида 100 дан ортиқ киши қўлга олинди\nНидерландиянинг бир нечта шаҳарларида полиция COVID-19 чекловларига қарши норозилик билдирган 30 га яқин шахсни ушлади ва уч кунда содир бўлган тартибсизликларда ҳибсга олинганларнинг умумий сони 100 дан ошди.\nНидерландияда кетма-кет уч кундан бери коронавирусга қарши чеклов чораларига қарши норозилик намойишлари тўхтамаяпти. Полиция мамлакат бўйлаб 30 га яқин одамни вандализм, ўт қўйиш ва пиротехникадан фойдалангани учун ҳибсга олган. Бир қатор шаҳарларда фавқулодда ҳолат режими жорий этилган — РИА Новости.\nPfizer ва BioNTech компаниялари болалар учун вакциналарнинг самарси 100 фоиз эканини қайд этди\nPfizer ва BioNTech компаниялари уларнинг COVID-19'га қарши вакцинаси 12−15 ёшли болаларни коронавирус билан касалланишдан ҳимоя қилишда 100% самарали эканлигини тасдиқлади. Бу ҳақда РИА Новости хабар берди.\nМарт ойининг охирида компаниялар ушбу ёш тоифаси учун вакциналарининг самарадорлиги 100% эканлигини эълон қилган.\nКомпаниялар пресс-релизига кўра, клиник синовларнинг учинчи босқичи иштирокчиларининг кейинги маълумотлари таҳлил қилинган. Унда 2,2 мингдан ортиқ бола иштирок этган. Тасдиқланган 30 та коронавирус инфекцияси ҳолатининг барчаси плацебо деб аталадиган эмизикли болалар гуруҳида қайд этилган.\nАвстрия локдаун пайтида чегаралар тўлиқ ёпилишини маълум қилди\nАвстриянинг Москвадаги сайёҳлик идораси 22 ноябрдан 3 декабргача бўлган карантин даврида мамлакат чегаралари ҳатто эмланган чет эл фуқаролари учун ҳам ёпилишини маълум қилди, дея хабар берди Радио Sputnik.\nАвстрияда 22 ноябрдан 3 декабргача умуммиллий локдаун эълон қилинди. Мамлакат расмийларининг аниқлик киритишича, эпидемиологик вазиятга қараб, карантин 13 декабргача узайтирилиши мумкин.\nДавлат туризм бошқармаси маълумотларига кўра, шу кунларда мамлакатдаги барча ресторанлар, меҳмонхоналар, фитнес клублар ва бошқа спорт иншоотлари, гўзаллик салонлари ва зарур бўлмаган товарлар сотиладиган дўконлар ёпилади. Фақат озиқ-овқат дўконлари, дорихоналар, банклар ва почта бўлимларигина ишлайди.\nОлмаота вилоятидаги Книжевск сув омбори тўғонида қисман ёрилиш кузатилган. Бу ҳақда Қозоғистон Фавқулодда вазиятлар вазирлиги расмий вакилига таяниб Tengrinews хабар берди.\nСув омборининг ҳажми 4,47 миллион метр кубни ташкил этади, айни пайтда у 50 фоизга тўлган. Ёриқнинг кенглиги 5−6 метрни, ундан секундига 30 метр куб сув оқиб чиқмоқда, дейилади хабарда.


Қозоғистонлик тадбиркорни 220 млн сўмга чув туширган фуқаро ушланди\nФуқаро хорижлик тадбиркорни алдаб, 40 бош қора молларни Қозоғистондан ўзининг уйига олиб келган. Кейин уларни бозорда сотиб, пулларни ўзининг эҳтиёжлари учун ишлатиб юборган.\nТОШКЕНТ, 26 дек – Sputnik. Қозоғистонлик тадбиркорни 220 млн сўмга чув туширган фуқаро ушланди.\nИИВ ҳузуридаги Тергов департаменти хабарига кўра, 2019 йил сентябрь ойида Қарши шаҳрида яшовчи фуқаро 35 ёшли Г.Д. чорва моллари савдоси билан шуғулланувчи тадбиркор Қозоғистон фуқароси 44 ёшли Н.Е. билан 40 бош қора молларини ҳар бирини 6,5 млн сўмдан сотиб олишга келишган.\nПулларини 10 декабрь кунига қадар бўлиб-бўлиб тўлаб беришга ваъда берган. Натижада хорижлик тадбиркорни алдаб, 40 бош қора молларни Қозоғистондан ўзининг уйига олиб келган. Ушбу қора молларни бозорда жами 220 млн сўмга сотиб юбориб, пулларни ўзининг эҳтиёжлари учун ишлатиб юборган.\nМазкур ҳолат юзасидан Қарши шаҳри бўйича ИИО ФМБ 4-сонли ИИБ ҳузуридаги тергов бўлинмаси томонидан Ўзбекистон ЖКнинг 168-моддаси 4-қисми “а” банди (жуда кўп миқдордаги фирибгарлик) билан жиноят иши қўзғатилган.\nФуқаро Г.Д. жиноят иши бўйича ушбу модда билан гумон қилинувчи тариқасида ишда иштирок этишга жалб қилиниб, процессуал тартибда ушланган.


Трамп: Асад билан эмас, ИШИД билан курашиш керак\n08:02 / 12.11.2016\nАҚШнинг янги президенти этиб сайланган Дональд Трамп Сурияда АҚШ ағдариб ташламоқчи бўлган президент Башар Асад билан эмас, ИШИД билан курашиш лозим, деб айтди. Бу ҳақда Wall Street journal нашрига иқтибос келтирган ҳолда РИА “Новости” ахборот агентлиги хабар бермоқда.\n"Россия ҳозир Сурия билан яқин алоқада, бизда ҳозир биз сабабли янада кучлироқ бўлаётган ва Сурияга иттифоқдош ҳисобланадиган Эрон бор. Энди биз исёнчиларни Сурияга қарши қўллаб-қувватламоқдамиз ва бизда бу одамлар кимлиги ҳақида тушунча йўқ. Агар АҚШ Асадга ҳужум қилса, бу Россия билан курашга олиб келади", деб айтди Трамп нашрга берган интервьюсида.\nТрамп Суриядаги саъй-ҳаракатларни тузумни ағдаришга эмас, террорчиликка қарши курашишга қаратиш кераклигини айтди.\nТрамп интервьюсида 8 ноябрдаги сайловлардан кейин у Россия президенти Владимир Путиндан мактуб олганини айтиб ўтди. Трампнинг айтишича, мактуб ажойиб бўлган. Трамп шунингдек яқин орада Путин билан телефон орқали мулоқот қилишни режалаштираётганини қўшимча қилди.\nДональд Трамп ИШИД Башар Асад


18 март куни Жиноят ишлари бўйича Тошкент шаҳар суди 47 ёшли Гулнора Каримовани жиноий уюшма ташкил этиш, товламачилик, ўзлаштириш ва растрата йўли билан талон-тарож қилиш, жиноий фаолиятидан олинган даромадларни легаллаштириш ва бошқа жиноятларни содир этганликда айбли деб топди.\nСуд ҳукми билан Гулнора Каримовга 13 йил 4 ой муддатга озодликдан маҳрум қилиш жазоси тайинланди.\nЖиноят ишида иштирок этган бошқа шахслар ҳам узоқ муддатларга қамалди.\nАдлия вазирлиги тарқатган маълумотларга кўра, Гулнора Каримова иши бўйича илгари кўриб чиқилган жиноий ишлар, шунингдек, сўнгги жиноий иш доирасида етказилган зарарлар миқдори 3,8 триллион сўм ва 165 миллион АҚШ долларини ташкил этди.\nБунданолдинГулнора Каримованинг қизи Имон онасига судда ўзини ҳимоя қилиш имконияти берилмагани ҳақида ёзди.\n«Агар айбланувчига саволларга жавоб ҳамда воқеа-ҳодиса юзасидан гувоҳлик бериш ва ўзини Конституцияда белгиланган тартибда ҳимоя қилиш имконияти берилмаса, у ҳолда қандай қилиб адолат қарор топишига ишониш мумкин? деб ёзди Имон ўзининг Инстаграмдаги саҳифасида.\nЎзбекистонлик таҳлилчи Алишер Усмонов Гулнора Каримова ва бошқа бир қатор шахслар устидан чиқарилган суд ҳукми мазкур ишга аниқлик киритишдан кўра кўпроқ саволларни вужудга келтираётганини таъкидлайди.\n«Асосий савол шуки, суд иши қандай сабабларга кўра ёпиқ эшиклар ортида бўлиб ўтди? Шунингдек, айбланувчига қўйилган аниқ айбловлар ва прокурор уни қўллаб-қувватлаш учун қандай далиллар келтиргани ҳам номаълум.\nЖараённинг бошқа иштирокчиларига нисбатан қандай махсус айбловлар қўйилгани ҳақида ҳам маълумот йўқ.\nВа ниҳоят, адвокатлардан қайси бири Гулноранинг манфаатларини ҳимоя қилади ва адвокат танлаш айбланувчи томондан амалга оширилдими ёки расмийлар томонидан белгиландими?\nБу каби барча саволларга аниқ жавоблар етишмаслиги сабабли биз бутун жараён адолатдан кўра адолатли пародия деган хулосага келишимиз мумкин.\nБу омил Ўзбекистонда ҳалигача қонун устуворлиги йўлга қўйилмаганлиги ва суд ҳокимиятининг ижро ҳокимиятидан мустақиллиги борасида сезиларли ютуқларга эришилмаганидан далолат беради.\nБир томондан Гулнора Каримова ва унинг шериклари қатор жиноятлар содир этиб, ўзбек халқига тегишли бўлган катта миқдордаги маблағни ўзлаштиргани ҳамда ўзбек халқининг адолатга нисбатан ишончини суистеъмол қилганига шубҳа йўқ.\nБошқа томондан, бундай усулда тергов ўтказиш ва суд жараёнларини олиб бориш халқаро стандартлар ва адолат тамойилларига мутлақо мос келмайди.\nШу сабабли ҳукумат, олий ҳокимият ўзларининг мана шундай қалтис хатти-ҳаракатлари билан мамлакатда қонунийлик, легитимликка дарз етказади ҳамда дунё афкор оммаси кўз ўнгида Гулнорани жазога лойиқ эмас деб ўзбошимчалик билан қурбони қилади.\nҲозирча биз Гулнора томонидан содир этилган жиноятларга оид аниқ маълумотларни фақат Ўзбекистон ташқарисида, биринчи навбатда, Швейцария ва АҚШда бўлиб ўтаётган суд жараёнларидан топа оламиз. Масалан, Гулноранинг ноқонуний мол-мулки тўғрисидаги Америка Қўшма Штатлари суди томонидан қўйилаётган айбловларни уларнинг веб-сайтидан бемалол юклаб олса бўлади. Бундан ташқари, фуқаролик жамияти судда далилларни тақдим этиш орқали иштирок этиши мумкин.\nЎзбекистонда нафақат ушбу суд жараёни, балки бутун тизим, шу жумладан, суд тизими ва Ўзбекистоннинг ҳукмрон режими қонуний эмаслигини шубҳа остига олишга ҳеч нарса тўсқинлик қила олмайди.\nҚонунларга ва барчанинг қонун олдида тенглигига асосланмаган, мунтазам равишда адолат нормаларини бузадиган режимнинг ўзи қонунга хилоф, ноқонуний режим ҳисобланади.\nГулнорага тегишли 131 миллион доллар пулни Ўзбекистонга қайтариб беришга тайёргарлик кўраётган ҳамда мусодара қилиниши лозим бўлган (686 миллион доллар) пуллар юзасидан Швейцария расмийлари жиддий ўйлаб кўриши керак. Ахир адолатсиз давлатга Швейцария ҳукумати қандай қилиб пул ўтказиши мумкин? Бундай қабиҳ режимга пул ўтказиш, уни жиноятчи қўлига бериш билан баробар», – дея ёзади Алишер Илҳомов Элтузга берган жавобида.\nЭслатиб утамиз Гулнора Каримова Бош прокуратуранинг билдиришича“жазони ўташ тартиби ва шартларини қасддан бузганлиги сабабли жиноят-ижроия қонунчилигига мувофиқ, Ўзбекистон Республикаси ИИВ Жазони ижро этиш бош бошқармаси ҳузуридаги Пробация хизматининг тақдимномасига асосан, 2019 йил 5 мартда жиноят ишлари бўйича Яшнобод тумани суди томонидан унга нисбатан тайинланган жазонинг ўталмай қолган муддати озодликдан маҳрум қилиш жазоси билан алмаштирилиб, умумий тартибли колонияда ўташи” белгиланган эди.\n2020 йил январда Гулнора Каримовага нисбатан «ёпиқ эшиклар ортида» янги жиноий айбловлар бўйича суд бошланган эди.\ndata-title="Судда қатнашмаган Гулнора 13 йилга кесилди" data-description="<!-- wp:paragraph --> <p>18 март куни Жиноят ишлари бўйича Тошкент шаҳар суди 47 ёшли Гулнора Каримовани жиноий уюшма ташкил этиш, ..." data-image="https://eltuz.com/wp-content/uploads/2020/02/rasm42854.jpg" data-url="https://eltuz.com/kundalik/213409/" data-services="facebook,odnoklassniki,twitter,telegram" data-counter="ig">


Тўртинчи миллий мақсад йўлидаги шахдам қадамлар - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 31 Декабр 2019\tКӯришлар: 1019\nташлашмоқда. Шаҳардаги 16та корхона маҳсулотларига хорижий давлатларда талабот кучаймоқда. Буни жорий йилда хўжандлик саноатчилар чет элга 205 миллион сомонийликдан ортиқроқ маҳсулот жўнатганларида ҳам кўриш мумкин. Айни бир пайтда хориждан келтириладиган маҳсулотларни алмаштира оладиган маҳсулотлар ишлаб чиқаришга ҳам алоҳида эътибор берилмоқда. Жорий йилда 305 миллион сомонийликдан кўпроқ ана шундай маҳсулотлар тайёрланди.\nЖорий йилда шаҳарда 12та янги саноат корхонаси иш бошлади. Бунинг натижасида 300 нафарга яқин киши доимий иш билан таъминланди. "Зервеко" ва "Санги Хоро" саноат корхоналарининг ишга тушиши билан хориждан келтирилган кўпгина маҳсулотларга эҳтиёж қолмади.\nЁшлар: "Террорчилик ва экстремизмга йўл йўқ!"\nВилоятнинг турли шаҳарларида террорчилик ва экстремизмга қарши тадбирлар бўлиб ўтар экан, унинг қатнашчилари Паёмдаги чорловни тез-тез тилга олишди.\nБўстон шаҳри ёшлари иштирокида ўтган тадбирда йигит-қизларнинг қўлларида "Йўқолсин террорчилик!", "Экстремизм ва террорчиликни қоралаймиз!" "Хиёнатчининг ватани йўқ!" каби шиорларни кўриш мумкин эди. Мазкур тадбир "Террорчиликсиз ва экстремизмсиз келажак бунёд этамиз!" шиори остида ўтди. Бу тадбирда фақат бўстонлик ёшлар эмас, Хўжанд шаҳри, Бобожон Ғафуров ноҳияси ва вилоятнинг бошқа шаҳар-қишлоқларидан келган минглаб йигит-қизлар иштирок этишди.\nХўжанддаги Ҳуқуқ, бизнес ва сиёсат давлат дорилфунуни ёшлар билан ишлаш бўлими мудири Мирзожон Мирзобоев бузғунчи гуруҳлар билимсиз, иродаси суст, дунёқараши тор бўлган ёшларни ўз тузоқларига илинтириш учун уринишларини айтди. Бунда уларнинг интернетдан ҳам фойдаланаётганликларини таъкидлади.\nДеваштичда "Халқ овози" мухлислари кўп\nВилоятдаги яна бир ноҳияда "Халқ овози" газетасига Тожикистон Республикаси Президенти Ижроия аппарати томонидан тасдиқланган режа-топшириқ бажарилди. Деваштичлик "Халқ овози" мухлисларидан 300 нафари йил давомида ўзлари учун севимли газеталарини ўқиш имкониятини яратиб қўйишди.\n- Бу йилги обуна мавсуми ҳар қачонгидан кўра уюшқоқлик билан ўтди, республика, вилоят газеталарининг аксариятига тўлиқ обуна бўлинди - дейди Деваштич ноҳияси почта алоқаси маркази ходими, обуна бўйича мутасадди Садорат Рофиева. - Бунинг биринчи сабаби одамларимизнинг вақтли матбуотнинг инсон маънавий бойлигини ошириш, дунёқарашини кенгайтиришдаги ўрнини яхшироқ ҳис этганлари, мамлакат, вилоят ва ноҳия ҳаётидан, янгиликлардан хабардор бўлишни истаётганлари бўлса, иккинчидан, ноҳиямиз раиси Сулаймон Зиёзоданинг бу муҳим сиёсий маъракага бевосита эътибор берганлиги, бош-қош бўлганлиги бўлди.\n- Бизнинг жамоатимиз қишлоқларида "Халқ овози"нинг мухлислари кўп. Чунки бу газетада ҳаётнинг ҳамма томонларини қамраб олган қизиқарли, ўқимишли материаллар берилади, - дейди Яхтан қишлоқ жамоати раиси Самад Махмадиев. - Масалан, жорий йилда Яхтандаги ободончиликлар ҳақида берилган мақолани қўлма-қўл қилиб ўқидик.\nТадбиркор бор жойда...\n"2019 йилнинг энг яхши тадбиркори" вилоят танлови ғолибларини тақдирлаш тантанаси бўлиб ўтди.\nВилоят раиси Ражаббой Аҳмадзода сўзга чиқар экан, тадбиркорларнинг халқ хўжалигини ривожлантиришда муҳим ўрин тутаётганлигини қайд қилди. У ватанпарвар тадбиркорларнинг саъй-ҳаракати билан янги-янги ишлаб чиқариш ва ижтимоий иншоотлар бунёд этилаётганини алоҳида таъкидлади. Жумладан, Бўстон шаҳрида "Суғдполитекс" МЧЖ томонидан полиэтилен инновацион ишлаб чиқариш корхонаси, Гулистон шаҳрида "Маҳмуд Ко" МЧЖ томонидан йилига 60 тонна арматура тайёрлаш иқтидорига эга корхона, Спитамен ноҳиясида "Истиқлолият 25 йиллиги" МЧЖ томонидан ёғ ишлаб чиқариш корхонаси, Жаббор Расулов ноҳиясида "Органик Ян" масъулияти чекланган жамияти томонидан йигирув фабрикаси ишга туширилди.\nРасмий маълумотларга кўра, йилнинг ўтган 11 ойида вилоят тадбиркорлари томонидан 293 миллион сомонийлик турли иншоотлар бунёд этилган.\nТанлов ғолибларига давлат ҳокимияти вилоят ижроия органининг мукофотлари берилди. Жумладан, ўз йўналишларида ғолиб топилган Шоира Содиқова, Қурбони Алимардон, Нурбиби Ҳожиева, Дадахон Очиловлар мукофот соҳиби бўлишди.\nАдиб хотираси ўчмайди\nКамол Хўжандий номли театр биносида Тожикистон Халқ ёзувчиси, Абу Абдулло Рудакий номли Давлат мукофоти лауреати Раҳим Жалилнинг 110 йиллигига бағишланган хотира кечаси ўтказилди.\nРаҳим Жалил ўз ижодини шеър ёзишдан бошлаган. Сўнгра насрий асарлар ёзиш билан шуғулланган. Унинг "Ўлмас одамлар", "Шўроб" романлари китобхонларга яхши таниш.\nХотира кечасида сўзга чиққан вилоят раиси муовини Зайнура Азимий, Тожикистон Ёзувчилар иттифоқи наср бўлими бошлиғи Равшан Махсумзод, Тожикистон Халқ шоири Аҳмаджон Раҳматзод, адабиётшунос олим Неъматжон Файзуллаев Раҳим Жалилнинг тожик адабиётига қўшган улкан ҳиссаси, унинг бадиий маҳорати ҳақида гапиришди. Адиб билан бирга ишлаган шоирлар Саидамин Жило, Муаттара Ғаниевалар унинг Хўжандда Мирзо Турсунзода ва Муҳиддин Аминзода музейларини очишдаги хизматлари, ёш ижодкорларга ғамхўрлиги, инсоний хислатлари ҳақида тўхталишди.\nХотира кечасида Раҳим Жалил драмаси асосида саҳналаштирилган "Хожа Камол" пйесасидан саҳна, ижодкор шеърларига басталанган қўшиқлар ижро этилди.\nШу куни Хўжанддаги Раҳим Жалил номли мактаб-гимназияда ижодкор музейи очилди. Тожикистон Ёзувчилар иттифоқи Суғд вилояти бўлими янги музейга 20 минг сомонийлик китоб туҳфа этди.\nБугун: 26-06-2022 09:14:15


Непалда “Мао исёнчилар гуруҳи” Бхайпур шаҳри телекоммуникация марказига ҳужум қилдилар.\nОтишмада ҳукумат қуролли кучларининг 20 аскари ҳалок бўлди. Бу ўтган йилдан бери маочилар уюштирган энг катта ҳужум бўлди. Маочилар 8 йилдан бери Непалда монархия тузумига қарши курашмоқдалар. Мана шу йиллар мобайнида бўлган тўқнашувларда 9 минг непаллик нобуд бўлди.


Келажак энергияси мамлакатнинг тинч тараққиётига хизмат қилади\nДавлатимиз раҳбарининг куни кеча Ўзбекистонда атом электр станцияси барпо этиш борасидаги ташаббуси бутун халқимизнинг руҳини кўтариб юборди. Атом энергияси ҳақида сўз юритишдан олдин бир жиҳатга эътибор қаратсак. Инсон ҳаётида яшаш учун тўртта омил мавжуд: сув, энергия, озиқ-овқат ва саломатлик.\nАсосий мақсадимиз – халқ розилиги, халқ биздан рози бўлса, ишимизда унум ва барака бўлади.\nЎзбекистонда нодавлат таълим истиқболлари қандай? Ёхуд нодавлат олий таълим даргоҳларини ташкил этиш даври аллақачон етиб келган\nМаълумки, мамлакатимизда сўнгги йилларда барча соҳалардаги кенг кўламли ислоҳотлар халқ билан мулоқот принципига уйғун ва ҳамоҳангликда амалга оширилаяпти. Таълим тизимидаги стратегик ўзгаришлар ҳам бунга ёрқин мисол бўла олади.\nЎзбекистон мусулмонлари идораси ҳузурида сайёҳлик фирмаси иш бошлади\nЎзбекистон Республикаси Президенти ҳузуридаги Тадбиркорлар ҳуқуқларини ҳимоя қилиш бўйича вакил (Бизнес омбудсман) Дилмурод Касимов Қозоғистоннинг Остона шаҳрида тадбиркорлар ҳуқуқларини ҳимоя қилиш бўйича Форумда маъруза билан иштирок этди.\nУлуғбек Раҳматуллаев билан тузилган лицензия битими талаб ва шартлари бузилган\nShowing 261-275 of 358 items.


«ТУРМУШ ЎРТОҒИМНИ ҚИЗИҚТИРМАЙ ҚЎЙДИМ...» - Ayollarga Maslahat » Sherlar.Uz\n«ТУРМУШ ЎРТОҒИМНИ ҚИЗИҚТИРМАЙ ҚЎЙДИМ...»\nСарлавҳани ўқишингиз билан би-и-ир хўрсиниб қўйдингиза, келишиб олайлик шу охиргиси бўлсин! Муаммо нимада? «Алламаҳалгача телевизор томоша қилади» дейсизми? Сиз ҳам унга шерик бўлинг. Бир сафар зерикарли футболни кўрсангиз кўрибсиз, сиздан нима кетди?\n«Ур-йиқитларга хушим йўқ, қўрқинчли кинолардан қўрқаман!» Шуми баҳонангиз? Жуфтингизнинг ёнидан жой олинг-да, қўлларидан тутинг. Шу баҳона сўниб бораётган туйғулар аланга олса ажабмас.\n«У кўраётган нарсаларни тушунмайман!» Сўранг, қизиқинг, ғурурингиз ейилиб қолмас. У ҳам билсин, ўзига қизиқ мавзуларга бефарқ эмаслигингизни.\nСиз учун шпаргалка:\n1 Эркаклар қизиқарли суҳбатдош бўла оладиган аёлларни қадрлашади. Автомобиль қисмларию фалон футболчининг нима учун сариқ карточка олганини тушунмасангиз, «Бўлганим шу» деманг. Бўш қолганда дугоналар билан ғийбатни камайтиринг-да, ўз устингизда ишланг.\n2 Умр йўлдошингизнинг танловини ҳурмат қилинг! «Кап-катта эркак кўриб ўтирган нарсангизни қаранг» каби «ашулангиз» жонли ижрога чиқмасин. «Лицензиясиз» қоласиз-а.\n3 Эрингиз оромкурсида ухлаб қолди. Шу ҳолича қолдирманг. Аста уйғотинг-да, ётоғига олиб киринг. Эртасига жаҳл қилса, «Сизсиз кўзимга уйқу келармиди?» дея ноз-карашма қилинг, эр-и-иб кетсин.\nКатегория: Ayollarga Maslahat | Просмотров: 21 | Добавил: Ganisher | Теги: «ТУРМУШ ЎРТОҒИМНИ ҚИЗИҚТИРМАЙ ҚЎЙДИ


“ЛАВЗ” атамаси кашфиётми ёки хатолик? Кинодаги номутаносиблик ҳақида мулоҳаза - www.Voydod.net\nMilokHok Mannigfob Umbrakwek Andrewidorm AkaschamypE Arakospl ZakoshBuh RockoDila Hjalteon GrokEi\nshox16, BoBoXoNBeK, 7829763, ((official)), OYBEK_9363, Umbrakwek, Mannigfob, MilokHok\nФильмда Алишер Узоқов, УмидИскандаров, Бунёдбек Саидов, Севара Солиева, Мирзабек Холмедов каби маҳоратли актёрлар иштирок этишган.\nБизнинг эътиборимизни тортган нарса фильмнинг номланиши бўлди. Фильмга ижодкорлар “ЛАВЗ” дея номберишган. Биз эса ҳар қанча уринмайлик бу сўзни луғатлардан топа олмадик. Эҳтимол луғатларгакиритилмагандир дея, адабиётшуносларга мурожаат қилдик, аммо улар ҳам бундай сўз йўқлигини, бу ерда “ЛАФЗ”сўзи назарда тутилаётган бўлса керак, деган тахминларни айтишди.\nЎринли савол туғилади наҳоткибутун бошли фильмни яратган ижодкорлар, ижодий кенгашдан ўтказган мутасаддилар унинг номига эътиборберишмаган бўлишса?!\nБошқа соҳаларда бўлаётгани каби тизимдаги назорат органлари хусусийфильмларнинг ҳам мақсад ва моҳиятини таҳлил қилиб, йўл қўйилаётган хатоликлар учун жавобгарликларникучайтириш чора-тадбирларини амалга татбиқ этиш вақти етмадимикан?\nАгар тилимиз, сўзлар ваибораларнинг тарғибот манбаи саналган кино соҳасидаги бундай номутаносибликларга панжа орасидан қарашдадавом этсак, келажак авлодни ўз она тилимизда сўз ва ибораларни хато ёзишига ўргатиб қўймасмикинмиз...


Cotton Campaign Ўзбекистонга ташриф буюрмоқда – Газета.uz\nМиллий пахта маҳсулотларини жаҳонга машҳур текстил ва тайёр кийим ишлаб чиқарувчи компаниялар томонидан бойкот қилиниши ташаббускори — Cotton Campaign халқаро коалицияси Ўзбекистонга келмоқда. Улар амалга оширилган ишларни текширмоқчи.\n27 январ 2020, 19:48 Иқтисодиёт Жамият\nЖорий йилнинг 27 январь — 6 февраль кунлари Cotton Campaign халқаро коалициясининг Ўзбекистонга ташрифи режалаштирилган. Бу ҳақда Бандлик ва меҳнат муносабатлари вазирлиги ахборот хизмати маълумот берди.\nТашрифдан мақсад этиб, Ўзбекистон Республикаси Бандлик ва меҳнат муносабатлари вазирлиги томонидан амалга оширилаётган ишларни ўрганиб чиқиш режалаштирилган.\nCotton Campaign — бу меҳнат ва ҳуқуқни муҳофаза қилувчи, инвестор ва бизнес-ташкилотларининг халқаро коалицияси бўлиб, унинг мақсади пахта етиштириш жараёнини болалар меҳнати ҳамда мажбурий меҳнатдан буткул холи этишдир.\nКоалиция Ўзбекистон ҳамда Туркманистон давлатларининг пахта маҳсулотларини жаҳонга машҳур текстил ва тайёр кийим ишлаб чиқарувчи компаниялар томонидан бойкот қилиниши ташаббускори саналади.\nCotton Campaign коалицияcи таркибига дунёга машҳур (Nike, Zara, GAP, Levi’s, H&M, UNIQLO ва бошқалар) ишлаб чиқарувчилар вакиллари, ритейлер ҳамда касаба уюшмалари, ҳуқуқни муҳофаза қилувчи ташкилотлар, АҚШ мода саноати ассоциацияси, АҚШ меҳнат федерацияси ҳамда қатор бошқа ташкилотлар киради.\n2019 йилда Ўзбекистонда пахта йиғим-терими мавсумида мажбурий меҳнатга жалб қилиш ҳолатларига чек қўйиш мақсадида тизимли ишлар олиб борилди. Айбдорлар, айниқса мансабдор шахсларга қатъий жазо чоралари кўрилди.\nУларнинг қаторида 3 нафар туман ҳокими, 15 нафар туман ҳокими ўринбосари, шунингдек, республиканинг барча ҳудудларда туман молия, бюджетдан ташқари пенсия жамғармаси, ирригация, тиббиёт, кадастр бўлимлари, банк идоралари, Сувоқава ДУК, Ободонлаштириш бошқармалари, «Ёшлар иттифоқи» Кенгаши, фермер хўжаликлари раҳбарлари бор. Бундан ташқари йўл қўйган камчиликлари сабаб 2 нафар туман ҳокими эгаллаб турган лавозимидан озод этилган.\nМазкур жараёнларнинг шаффофлигини таъминлаш мақсадида пахта мавсумида мажбурий меҳнатга қарши курашиш бўйича Халқаро меҳнат ташкилоти (ХМТ)нинг «Учинчи томон мониторинги» мутахассислари ва ҳуқуқ ҳимоячилари билан мажбурий меҳнат ҳолатларини ўрганиш ва мониторинг қилиш бўйича ҳамкорлик йўлга қўйилди.\nЎзбекистонда мажбурий меҳнатга тўлиқ барҳам бериш 2019 йил учун устувор вазифалардан этиб белгиланганди. Айнан шу сабаб йил давомида айни йўналишда янги механизм ва тизим асосида ишлар олиб борилди. Мазкур фаолият эндиликда ҳам давом этади.


Шукрулло ХАЙРЗОДА: -Ўтган йил олийгоҳимиз учун ютуқлар йили бўлди - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nШукрулло ХАЙРЗОДА: -Ўтган йил олийгоҳимиз учун ютуқлар йили бўлди\nМуаллиф: Super user Категория: МАОРИФ\nЧоп этилган 27 Феврал 2019\tКӯришлар: 396\nБугунги суҳбатдошимиз Хайрзода Шукрулло Қурбонали – Тожикистон Давлат молия ва иқтисод университети ректори, иқтисод фанлари номзоди.\nШукрулло Хайрзода Тожикистон Молия ва иқтисод институтини 2005 йили қизил диплом билан битирди. 2006-2011 йиллар олийгоҳда ассистент, катта ўқитувчи сифатида фаолият юритди. Ш. Хайрзода 2012 йили\nномзодлик диссертациясини ёқлагандан сўнг, банк фаолияти кафедраси мудири сифатида фаолиятини давом эттирди. Суҳбатдошимиз 2014-2015 йиллар молия ва қарз факултети декани вазифасида ишлади. Сўнгра таълим ишлари бўйича проректор вазифасида самарали фаолият юритди. Шукрулло Хайрзода 2018 йилнинг январ ойидан Тожикистон Давлат молия ва иқтисод университетининг ректори лавозимида ишламоқда.\n- Муҳтарам Хайрзода, олийгоҳнинг ўтган йилда эришган ютуқларига тўхталиб ўтсангиз…\n- Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон мамлакат Олий Мажлисига йўллаган Паёмида таъкидлаганидек, ёшлар таълим-тарбиясига жиддий эътибор қаратиш, келажагимиз бунёдкорлари бўлган ёшларга замонавий билимлар бериш давр тақозосига айланиб бормоқда. Биз мамлакат Президенти кўрсатма ва топшириқларини бажариш йўлида бир қатор ютуқларга эришдик, десам муболаға бўлмайди.\nЭнг аввало, ўтган йили университетимиз Тожикистон Маориф ва илм вазирлиги ташаббуси билан ўтказилган рейтингда мамлакат олийгоҳлари орасида нуфузли тўртинчи ўринни эгаллаганлигини таъкидлашни истардим. Шунингдек, Тожикистон Республикаси Ҳукумати қошидаги Ёшлар билан ишлаш ва спорт комитети томонидан ташкил этилган «Йил талабаси - 2018» республика танловида 3-курс талабамиз Албина Куканбаеванинг 3-ўринни қўлга киритганлиги ҳам ютуқларимиздан биридир. Энг асосийси, ўқитувчилар илмий ишлари учун яратилган қулай шароит ва уларни рағбатлантириш самараси ўлароқ, ўтган йили Тожикистон Давлат молия ва иқтисод университетининг 13 нафар устозлари ўзларининг илмий ишларини ёқлашди. Ташқаридан эса, 8 нафар илмий унвонли ўқитувчилар ишга жалб қилинди. Бундан ташқари, умумий маблағи 2 364 041 сомоний бўлган «Инновацион тадбиркорликнинг янги шаклини ишлаб чиқиш ва йўлга қўйиш» грант лойиҳасининг биринчи даври амалий татбиқи бошланди. Умумуниверситет кафедралари, чоп ва нашриёт бўлими ҳамда олийгоҳ тиббий пункти ўрин олган ва майдони 900 квадрат метрни ташкил этган янги бинонинг фойдаланишга топширилиши ҳам ютуқларимиз сирасига киради. Олийгоҳ ҳовлисида баландлиги 21 метрлик Давлат байроғини ўрнатганлигимиз миллий муқаддас қадриятларга эҳтиромимиз рамзидир. Талабалар орасида хорижий фуқаролар сони кўпайганлиги, академик алоқаларни қамраб олган келишувларнинг татбиқ этилаётганлиги ҳам қувончли ҳолдир. Университет жамоасининг ижтимоий-иқтисодий шароитларини яхшилаш мақсадида, ўқитувчилар ва ходимлар маоши 10 фоизга оширилди. Шуниси қувонарлики, ўтган йил март ойида Тожикистон Республикаси Ҳукуматининг қарори билан олийгоҳимизга университет мақоми берилди.\n- Таълим йўналишидаги янгиликлар ҳақида икки оғиз гапирсангиз...\n- Бакалавр даражаси юзасидан 37, бакалавр даражаси юзасидан фосилавий таълим бўйича 19, магистратура босқичи учун 13, иккинчи олий маълумот олувчи талабалар учун 2 турдаги таълим режалари тузилди ёки янгиланди. Тожикистон Республикаси Президенти ҳузуридаги Миллий тест марказида ўтган йили университетимизни 41 минг 300 нафар абитуриент танлаганлиги ҳам олийгоҳимиз нуфузини белгилайди. Бу мамлакат олий касбий таълим муассасалари орасида 6-ўринни билдиради. 2018-2019 ўқув йилида қабул режасини 96,6 фоизга бажардик.\nАйни пайтда университетимизда 7637 нафар талаба таҳсил олади. Уларнинг 4818 нафари кундузги ва 2819 нафари сиртқи бўлимда ўқишади. Жумладан, 1479 нафар талабамиз бюджет ҳисобидан ва 6140 нафари эса, шартнома тариқасида таҳсил билан қамраб олинган. Студентларимиз орасидан 11 нафари Президент стипендияси, 8 нафари эса, Маориф ва илм вазирлиги таъсис этган «Дўстий» стипендиясини олишлари ҳам таҳсил даражаси юксаклиги нишонаси бўлса керак. Университетдан 792 нафар ёки 59,2 фоиз студентлар стипендия олишади. Талабаларимизни фанларни ўзлаштиришга рағбатлантириш мақсадида олийгоҳимиз илмий кенгаши ва ректор стипендияларини жорий этганмиз. Бу стипендиялар энг фаол талабаларга берилади. Ўтган йили студентларимизнинг фанларни ўзлаштириш даражаси 2017 йилга нисбатан 4,1 фоизга ўсди.\n- Замонавий техника ва технологиялар самарали таълим асосини ташкил этади. Шу ҳақда…\n- Дарҳақиқат, замонавий билим техника ва технология ютуқларисиз қўлга киритилмайди. Айни пайтда университетимизда 2000та турли замонавий ахборот ва коммуникацион технологиялар мавжуд. Жумладан, 908та компютер, 124та ноутбук, 241та турли принтерлар, 369та UPS, 13та WiFi-роутер, 42та проектор, 23та электрон доска, 9та девор планшети, 12та баннер экрани, 400та компютер учун мўлжалланган 1та лицензиялаштирилган антивирус дастури ва бир боғлам 1С бухгалтерлик таълим дастури таълим сифатининг яхши бўлишига хизмат қилаётганлигини таъкидлашни истардим. Олийгоҳдаги 10та компютер синфхонаси, 2та электрон кутубхонага эга 2та интернет маркази талабалар хизматида.\n- Ҳар бир олийгоҳнинг нуфузини у ерда йўлга қўйилган илмий-тадқиқот ишлари белгилайди. Илмий тадбирлар қандай йўлга қўйилмоқда?\n- Ўтган 2018 йили университетимизда 3та халқаро, 14та республика даражасидаги, 2та олийгоҳимиз устоз ва талабалари иштирокидаги илмий-назариявий конференциялар, 7та илмий-назариявий ва илмий-амалий семинарлар ўтказилди. Шунингдек, 11та давра столи ва 162та тўгарак ҳамда танловлар ўтказилиб, илмий тадбирлар сони 200тадан ошди.\nУниверситетимизда йўлга қўйилган илмий тадбирларда 85 нафар олиму тадқиқотчилар, маҳаллий ва хорижий ишбилармонлар, республика вазирлик ва комитетлари вакиллари иштирок этишди. Олийгоҳимизнинг 5 нафар ўқитувчиси «Тожикистон Республикаси маориф ва илм аълочиси» кўкрак нишони билан тақдирланишди. Юқорида таъкидлаганимдек, университетимизнинг 13 нафар ўқитувчилари номзодлик рисоласини ёқлашди. Ўтган йили олийгоҳ ўқитувчи ва профессорлари чоп этган илмий-методик ишлар 1522тага етди. Бу кўрсаткич 2017 йилга нисбатан 825та ортиқдир. Жумладан, 20та монография, 9та дарслик китоби, 25та таълим воситаси, 28та методик-таълим дастури, 617 мақолалар нашр этилди.\n- Тарбия ва ижтимоий йўналишдаги ютуқларга ҳам тўхталсангиз.\n- Тожикистон Давлат молия ва иқтисод университети 2018 йил - Сайёҳлик ва халқ ҳунармандчилигини ривожлантириш йили, деб эълон қилинганлигига бағишлаб бир қатор тадбир ва намойишларини ўтказди. Жумладан, ўтган йил 9 сентябрга бағишлаб ўтказилган байрам тадбирларида 300 нафар студентларимиз фаол иштирок этишди. Умуман, 2018 йил талабалар ва ўқитувчилар иштирокида 110та маданий, маънавий, сиёсий, спорт ва оммавий тадбирлар ўтказилди. Турли даражадаги спорт тадбирларида 20 нафар студентларимиз ғолибликни қўлга киритишди. Йил давомида 50 марта ота-оналар мажлислари ўтказилди.\nЎтган йили кундузги бўлимда таҳсил оладиган 32 нафар ота-онасиз ва 37 нафар ногиронларга моддий ёрдам кўрсатилди. Университетимизда 1100 ўринли 3та ётоқхона амал қилади. Ётоқхоналарда талабалар учун барча шароитлар муҳайё этилган. Тожикистон Давлат молия ва иқтисод университети Рўдакий ноҳиясидаги эшитиш қобилиятлари суст бўлган болалар мактаб-интернати ҳомийси сифатида бу муассасага барча байрамлар арафасида моддий ёрдам кўрсатиб келади.\n- Халқаро илмий соҳадаги ҳамкорликлар тўғрисида нима дея оласиз?\n- 2018 йил олийгоҳимиз 20та олий таълим муассасалари ва нодавлат ташкилотлар билан ҳамкорлик шартномалари тузди. Университетлараро ҳамкорликлар доирасида олийгоҳимизнинг 15 нафар ўқитувчиси хорижий олий таълим муассасаларида тажриба алмашиш курслари, семинарлар, конференциялар ва симпозиумларда қатнашдилар. Олийгоҳимизнинг 37 нафар талабаси студентлар билан алмашиш дастури доирасида Қозоғистон Республикасининг НАРХОЗ университети, Олмаота Менежмент университети, Бошқирдистон ва Псков давлат университетларида бакалавриат ва магистратура босқичларида таҳсил олишмоқда. Ўтган йили алмашув тажрибаси такомиллашиб, хорижий олий касбий таълим муассасалари студентлари бизнинг университетимизда таҳсил билан қамраб олинди. Жумладан, ҳамкорлик келишувга биноан, Қозоғистон Республикасининг Экибастуз инженер-техниклар университетининг 3 нафар ўқитувчиси, Қирғизистон Республикасининг Ош Давлат университетининг 8 нафар ўқитувчиси ва 12 нафар студенти олийгоҳимизга ташриф буюришди. Олийгоҳимизда айни пайтда 261 нафар хорижий студентлар таҳсил олишмоқда.\n- Ўтган йили қўшни Ўзбекистон Республикаси билан муносабатлар янги даражада тикланди. Ушбу мамлакат олийгоҳлари билан ҳамкорликлар истиқболи қандай?\n- Тинчлик ва миллий бирлик асосчиси – Миллат пешвоси, Тожикистон Республикаси Президенти муҳтарам Эмомали Раҳмон ва Ўзбекистон Республикаси Президенти муҳтарам Шавкат Мирзиёевлар саъй-ҳаракатлари натижасида, иккала қардош мамлакатлар ўртасида йўлга қўйилган стратегик ҳамкорликлар янги босқичга кўтарилди. Университетимиз Братислава шаҳридаги жамият бошқаруви иқтисод ва менежмент мактаби, Вилнюс Техника университети, Майколс Ромерис университети ҳамда Қирғизистон Республикаси Молия вазирлиги қошидаги таълим маркази билан ҳамкорликлар ҳақида ҳужжатлар имзолаган. Шу билан бир қаторда, Ўзбекистон Республикасининг Қарши Муҳандислик иқтисодиёт институти, Тошкент Молия институти, Фарғона Политехника институти, Самарқанд Иқтисодиёт ва сервис институтлари билан келгуси ҳамкорликлар юзасидан ҳужжатлар имзоланган. Ўтган йили олийгоҳимиз ўқитувчилари қўшни Ўзбекистоннинг чегарадош ноҳияларидан олийгоҳимизга талабаларини жалб қилиш учун кенг тарғибот ишларини йўлга қўйишди. Бунинг натижаси самарали бўлди. Мамлакатимиз олийгоҳлари орасида ўзбекистонлик студентлар энг кўп таҳсил олаётган муассаса Тожикистон Давлат молия ва иқтисод университети эканлиги ҳамкорликларининг яхши йўлга қўйилганлиги нишонасидир. Энг асосийси, хорижий студентлар учун олийгоҳимизда давлат тилини ўрганиш текин йўлга қўйилганлиги уларнинг тожик тилини ўрганишларига кенг имконият туғдирмоқда.\n- Университет битирувчиларининг иш билан таъминланиши ҳақида маълумот берсангиз…\n- Олийгоҳимизни битирган студентларнинг 60-65 фоизи иш билан таъминланади. Бозор шароитида бу кўрсаткич ёмон эмас.\n- Самимий суҳбатингиз учун ташаккур. Таълим-тарбия ҳамда илмий ишларда сизларга муваффақият ёр бўлсин.


ЎзА - Абдуқодир Тоштемиров мутлақ ғолиб\nАбдуқодир Тоштемиров мутлақ ғолиб\n04.04.2018 08:00 Чоп этиш версияси\nПойтахтимизда ўтказилган 64 катакли шашка бўйича Жаҳон кубоги баҳслари ниҳоясига етди.\nЭркаклар ўртасидаги баҳсларда юртдошимиз Абдуқодир Тоштемиров мусобақанинг мутлақ ғолиби бўлди. Ғолиблик шоҳсупасининг энг юқори поғонасидан жой олганлар орасида яна икки нафар юртдошимиз бор. Улар 20 ёшгача бўлганлар орасида Жаҳонгир Абдуллаев ва Шаҳзода Турсунмуродовадир.\nМусобақа доирасида Халқаро турнир ҳам бўлиб ўтди. Унда 9, 11 ва 14 ёшлилар ғолиблик учун дона сурдилар. Самира Қаҳҳорова, Умида Пирназарова, Малика Нодирқулова, Ҳасан Маҳмудов, Амир Шахобов, Бобур Донабоев ўз гуруҳларида ғолиб, деб топилди.\nFолиб ва совриндорлар диплом ҳамда эсталик совғалари билан тақдирланди.